title: Tervarit

text: Kakkosessa tulikin jo pieni pysähdys, kun kaudella 1998 kolmen peräkkäisen nousun jälkeen päädyttiin kolmanteen sijaan Kuopion Palloseuran noustessa Ykköseen. Joukkueessa pelasi muun muassa pitkän uran liigajalkapalloilijana tehnyt, nyttemmin jo edesmennyt Ari Tegelberg. Tervarit voittivat pelaamistaan 22 ottelusta 12, pelasivat 6 kertaa tasan ja hävisivät ainoastaan 4 ottelua, kun taas nousun saavuttanut KuPS hävisi 5 kertaa.


title: Tervarit

text: Kaudella 1999 Tervarit saivat riveihinsä Suomen Kakkosen historian nimekkäimpiä pelaajia, sillä muun muassa Saksan MM-lopputurnauksessa kesällä 2006 esiintynyt trinidadjatobagolainen Brent Sancho edusti Tervareita kauden mittaan. Joukkueessa esiintyivät myös nykyisin Viikingeissä pelaava Mikko Rahkamaa, pitkän uran pohjois-suomalaisen jalkapallon eteen tehnyt Valeri Reshetnev, nykyisin Sloveniassa pelaavat ex-AC Oulu pelaaja, Dritan Stafsula, Antti Pehkonen sekä AC Oulun liiganousuun siivittänyt Vesa Järvitalo. Tervarit voitti pelaamastaan 22 ottelusta 14 ja hävisi ainoastaan 2 ottelua. Sarjan ainoa tappioton joukkue oli OLS, joka ei pystynyt saavuttamaan nousua 1. divisioonaan karsintojen kautta.


title: Tervarit

text: Vuosituhannen vaihteessa Tervarit pelasi joka kesä Britteinsaarten huippujoukkueita vastaan. Oulussa kävivät muun muassa Leeds United, Tottenham Hotspur ja Charlton Athletic.


title: Tervarit

text: Tervarit nousi lopulta Ykköseen ja pelasi siellä muutaman kauden. Menestys oli kohtalaista sarjan keskivaiheilla. Joukkueen tähtipelaajat olivat Juho Mäkelä ja Otto Fredrikson. Talousvaikeudet katkaisivat kuitenkin Oulun jalkapalloilun uuden nousun, ja seura päätyi konkurssiin. Pelaajien palkat olivat erityinen ongelma, esimerkiksi maalivahti Otto Fredriksonin kanssa riideltiin pitkään palkka-asioista. AC Oulu, joka nykyään pelaa Veikkausliigaa, sai Ykkösen sarjapaikan Tervareilta vuonna 2002. Tervarit pystyi kuitenkin jatkamaan Kakkosessa, sillä kakkosjoukkue oli nousut juuri kyseiselle sarjaportaalle. Kauden 2005 päätteeksi Tervarit hävisi kaksiosaisen putoamiskarsinnan Lapuan Virkiälle.


title: Tervarit

text: Tervarit voitti Kolmosen pohjoisimman lohkon pelaajavalmentajansa Tuomo Haaralan johdolla kaudella 2012 ja palasi takaisin Vakiokupongeille Kakkosen pohjoislohkossa. Joukkueen riveissä nousuun johtaneelle kaudella pelasi useita ylemmillä sarjatasoilla meritoituneita pelaajia, joista mainittakoon muun muassa Jukka Puurunen, Adrian Rizvani, Teemu Pähtilä, Eetu Uusitalo, Toni Koskinen ja Petteri Palosaari.


title: Ezzard Charles

text: Ezzard Mack Charles (7. heinäkuuta 1921—28. toukokuuta 1975) oli yhdysvaltalainen nyrkkeilijä ja ammattilaisten raskaansarjan maailmanmestari. Charles tunnettiin älykkäänä mutta myös hieman värittömänä nyrkkeilijänä, joka melko harvoin tyrmäsi vastustajansa. Osittain tämän johdosta hän ei saavuttanut suurta yleisön suosiota edes maailmanmestarina.


title: Ezzard Charles

text: Huolimatta siitä, että Charles voitti urallaan raskaansarjan maailmanmestaruuden, oli hänen painonsa suurimmillaankin 90 kilogramman tietämillä. Amatöörinä hän ottelu väli- ja keskisarjassa yhteensä 42 ottelua, joista voitti kaikki. Vuonna 1939 hän voitti keskisarjassa Amerikan amatööriurheiluliiton mestaruuden.


title: Ezzard Charles

text: Ammattilaiseksi Charles ryhtyi vuonna 1940. Hän voitti 20 ensimmäistä ammattilaisotteluaan, kunnes hävisi 10-eräisen kamppailun kaikin tuomariäänin entistä keskisarjan mestaria Ken Overlinia vastaan. Vuosina 1944–1945 hän oli sodassa ja sieltä palattuaan ryhtyi ottelemaan raskaassa keskisarjassa. Siirtyminen painoluokkaa ylemmäs oli onnistunut ratkaisu. Charles muun muassa kohtasi kolmesti Archie Mooren ja voitti joka kerta. Kolmen vuoden kuluttua hän siirtyi raskaaseen sarjaan. Joe Louisin lopetettua uransa Charles otteli Chicagossa 22. kesäkuuta 1949 Jersey Joe Walcottia vastaan ottelussa NBA-liiton tunnustamasta avoimeksi jääneestä raskaan sarjan maailmanmestaruudesta ja voitti 15-eräisen kamppailun kaikin tuomariäänin. Hän puolusti mestaruuttaan Gus Lesnevichiä, Pat Valentinoa ja Freddie Beshorea vastaan.


title: Ezzard Charles

text: Sittemmin Joe Louis teki paluun nyrkkeilykehiin, ja 27. syyskuuta 1950 kohtasi Charlesin raskaan sarjan maailmanmestaruusottelussa. Charles voitti New Yorkin Bronxin Yankee Stadiumilla käydyn 15-eräisen ottelun kaikin tuomariäänin. Voittonsa myötä hänestä tuli yleisesti tunnustettu raskaansarjan maailmanmestari. Hän puolusti titteliään Nick Baronea, Lee Omaa, Walcottia ja Joey Maximia vastaan kunnes 18. heinäkuuta vuonna 1951 kolmannessa kohtaamisessaan Walcottia vastaan joutui tyrmätyksi seitsemännessä erässä. Walcott puolusti Charlesia vastaan mestaruuttaan Philadelphiassa 5. kesäkuuta seuraavana vuonna. Tällä kertaa ottelu kesti täydet 15 erää mutta mestaruus pysyi Walcottilla kaikin tuomariäänin.


title: Ezzard Charles

text: Sittemmin Walcott menetti mestaruutensa Rocky Marcianolle, ja 17. kesäkuuta vuonna 1954 Charles pääsi haastamaan Marcianon mestaruusotteluun. Marciano voitti 15-eräisen ottelun kaikin tuomariäänin. Miehet kohtasivat vielä uudelleen 17. syyskuuta, tällä kertaa mestaruus pysyi Marcianolla seitsemännen erän tyrmäyksellä, vaikka ottelu oltiin jo vähällä joutui keskeyttämään aiemmin Marcianon nenään tulleen haavan vuoksi.


title: Ezzard Charles

text: Marcianolle kärsittyjen tappioiden jälkeen Charles jatkoi uraansa vielä vuoteen 1959 saakka, mutta varsin heikolla menestyksellä: 22:sta tuona aikana käydystä ottelusta hän hävisi 13.


title: Ezzard Charles

text: Charles valittiin nyrkkeilyn Hall of Fameen vuonna 1990


title: Julius Reubke

text: Julius Reubke ( 23. maaliskuuta 1834 - 3. kesäkuuta 1858) oli saksalainen säveltäjä, pianisti ja urkuri.


title: Julius Reubke

text: Julius Reubke syntyi vuoden 1834 kevätpäiväntasauksen aikaan Hauseindorfissa lähellä Quedlinburgia. Hänen isänsä oli tunnettu urkujenrakentaja Adolf Reubke, jonka suurin saavutus oli Magdeburgin katedraalin 88-äänikertaiset urut.


title: Julius Reubke

text: Julius Reubke aloitti opintonsa Berliinin Konservatoriossa, mutta siirtyi Hans von Bülowin suosituksesta Franz Lisztin oppilaaksi Weimariin. Reubken varhainen kuolema Pillnitzissa lähellä Dresdeniä alkukesästä 1858 järkytti syvästi Lisztiä.


title: Julius Reubke

text: Vain 24-vuotiaaksi elänyt Reubke jätti jälkeensä kaksi suurta sonaattia, Pianosonaatin b-molli ja Urkusonaatin c-molli. Molemmissa näkyy Lisztin Pianosonaatin h-molli vaikutus.


title: Julius Reubke

text: Reubken pianosonaatti on jäänyt unohduksiin, mutta Raamatun 94. Psalmin tekstikatkelmiin pohjautuva urkusonaatti vuodelta 1857 on merkittävin Johann Sebastian Bachin ja Max Regerin tuotantojen väliin sijoittuva urkuteos. Tämä sonaatiksi nimetty sävellys voisi olla yhtä hyvin fantasia tai sävelruno. Reubkelle ovat olleet tuttuja Lizstin urkuteokset "Preludi ja Fuuga nimestä BACH", "Ad nos, ad salutarem undan" sekä "Weinen, Klagen, Sorgen, Zagen".


title: Julius Reubke

text: Reubke oli oppimestariansa taitavampi kirjoittamaan musiikkia uruille hyödyntäen paremmin pedaalin ja useiden manuaalien mahdollisuudet. Hän myös antoi tuleville urkujenrakentajille vastaavat haasteet kuin Ludwig van Beethoven ja Liszt aikoinaan pianonrakentajille.


title: Julius Reubke

text: Reubken sonaatin temaattisen käsittelyn perustana on Hector Berliozin nimeen yhdistetty "ideé fixé" tai Richard Wagnerin "Leitmotiv".


title: Julius Reubke

text: Grave - Larghetto - Allegro con fuoco - Adagio - Allegro - Allegro assaiPsalmi 94 - otteita


title: Julius Reubke

text:
1 Herra, koston Jumala,
koston Jumala, saavu jo!


title: Julius Reubke

text:
2 Nouse, maailman tuomari,
maksa ylvästelijöille heidän tekojensa mukaan.


title: Julius Reubke

text:
3 Kuinka kauan, Herra,
annat jumalattomien pitää iloaan?


title: Julius Reubke

text:
(4 Kuinka kauan he saavat rehennellä,
syytää suustaan julkeita sanoja?)


title: Julius Reubke

text:
(5 Herra, he sortavat sinun kansaasi,
polkevat alleen sinun omiasi.)


title: Julius Reubke

text:
6 He murhaavat leskiä ja orpolapsia,
surmaavat maassaan asuvia muukalaisia


title: Julius Reubke

text: 7 ja sanovat: "Ei Herra tätä näe, ei Jaakobin Jumala tätä huomaa."


title: Julius Reubke

text:
17 Ellei Herra olisi tullut avukseni,
asuisin jo hiljaisuuden maassa.


title: Julius Reubke

text:
(18 Aina kun olin vähällä kaatua,
sinun armosi, Herra, oli minun tukenani.)


title: Julius Reubke

text: 19 Kun huolet painavat mieltäni, saan sinulta lohdun ja ilon.


title: Julius Reubke

text:
22 Mutta Herra on minun linnani,
Jumala on turvakallioni.


title: Julius Reubke

text: 23 Hän kostaa heille heidän rikoksensa, lyö heitä heidän pahuutensa tähden. (Herra, meidän Jumalamme, tuhoaa heidät.)


title: Simsalabim

text: Simsalabim on Kumikamelin kahdestoista studioalbumi, joka julkaistiin 4. lokakuuta 2006. Levyllä jatketaan Kinahmolla alkanutta raskaampaa linjaa. Aikaisemmin vuonna 2006 tapahtuneen onnettomuuden takia Jarmo Koponen ei voinut enää soittaa kitaraa, joten tällä levyllä sitä soitti vain Jute Musikka. Levyn lopussa on 20-minuuttinen piiloraita, jossa toistetaan Papukaija-kappaleesta otettua pätkää koko ajan.


title: Simsalabim

text: Sävellys ja sanoitus Koponen ja sovitus Kumikameli


title: Vaatetäi

text: Vaatetäi ("Pediculus humanus" var. "humanus") on ulkonäkönsä perusteella täysin erottamaton päätäistä ("Pediculus humanus" var. "capitis"), ja laboratorio-olosuhteissa nämä kaksi muunnosta saattavat lisääntyä keskenään. Luonnossa niillä on omat elinympäristöt. Vaatetäit ovat erikoistuneet munimaan munansa vartaloon tai vaatteisiin, kun taas päätäit munivat hiusten juuriin.


title: Vaatetäi

text: Vaatetäit aiheuttavat paitsi kovaa kutinaa, ne myös kantavat ja välittävät erilaisia tauteja.


title: Vaatetäi

text: Täiden poisto voi tapahtua kuumentamalla kaikki vaatteet ja vuodevaatteet, esimerkiksi täisaunassa. Ellei se käy helposti tai ole mahdollista, voidaan turvautua myös täitä tappaviin jauheisiin.


title: Vaatetäi

text: Kuinka kauan ihmiset ovat käyttäneet vaatteita, voidaan arvioida siitä ajankohdasta, jolloin vaatetäi on eriytynyt päätäistä. Vaatetäin DNA:n mutaatioista on laskettu, että ihmiset ovat käyttäneet vaatteita ainakin 107 000 vuotta sitten. Ihmisen täi on eriytynyt simpanssin täistä 770 000 vuotta sitten.


title: Vicente Saldivar

text: Vicente Saldivar (5. maaliskuuta 1943 – 18. heinäkuuta 1985) oli meksikolainen nyrkkeilijä ja ammattilaisten höyhensarjan kaksinkertainen maailmanmestari.


title: Vicente Saldivar

text: Saldivar aloitti ammattilaisuransa vuonna 1961. 8. helmikuuta 1964 hän voitti Meksikon höyhensarjan mestaruuden tyrmättyään Juan Ramirezin toisessa erässä. Hän puolusti mestaruuttaan menetyksekkäästi Eduardo Guerreroa vastaan, ja seuraavassa ottelussaan saman vuoden kesäkuun 1. päivä hän saavutti ensimmäisen voittonsa kovemman luokan vastustajasta, kun hän voitti tulevan kevyen sarjan mestarin Ismael Lagunan.


title: Vicente Saldivar

text: 26. syyskuuta 1964 Saldivar kohtasi WBC- ja WBA-liittojen tunnustamassa höyhensarjan maailmanmestaruusottelussa mestaruuttaan puolustaneen kuubalaisen Sugar Ramosin. Ottelu päättyi Saldivarin voittoon tyrmäyksellä 14. erässä. Mestaruus säilyi Saldivarilla neljän vuoden ajan hänen puolustettuaan titteliään, vielä joulukuussa välissä puolustettuaan Meksikon-mestaruuttaan Delfino Rosalesia vastaan, Raul Rojasia, Howard Winstonea, Floyd Robertsonia, kahdesti Mitsunori Seki, uudelleen Winstonea vastaan kahdesti peräkkäin, kunnes hän ilmoitti jälkimmäisen 14. lokakuuta 1967 käydyn ottelun jälkeen lopettavansa uransa. Noin vuosi tämän jälkeen Winstone sai tittelin itselleen.


title: Vicente Saldivar

text: 18. heinäkuuta 1969, 21 kuukautta lopettamisilmoituksensa jälkeen, Saldivar teki paluun nyrkkeilykehiin ja voitti 10-eräisessä kamppailussa kaikin tuomariäänin toisen entisen mestarin Jose Legran. Seuraavassa ottelussaan 9. toukokuuta 1970 hän otteli WBC-liiton höyhensarjan maailmanmestaruusottelussa tuolloista puolustanutta mestaria Johnny Famechonia vastaan ja otti mestaruuden jälleen itselleen. Tällä kertaa Saldivarin valtakausi jäi kuitenkin lyhyeksi, sillä hän menetti tittelin heti ensimmäisessä puolustusottelussaan saman vuoden joulukuussa Kuniaki Shibatalle.


title: Vicente Saldivar

text: Shibatalle kärsityn tappion jälkeen Saldivar otteli vielä seuraavan vuoden heinäkuussa Frankie Crawfordia vastaan 10-eräisen ottelun, jonka hän voitti kaikin tuomariäänin, ja palasi kehiin vielä 30-vuotiaana vuoden 1973 lokakuussa Brasiliassa käytyyn WBC:n MM-otteluun entistä kääpiösarjan mestaria Eder Jofrea vastaan, joka tyrmäsi hänet neljännessä erässä.


title: Luxemburgin Grand Prix 1998

text: Luxemburgin Grand Prix 1998 oli Formula 1 -sarjan osakilpailu, joka ajettiin 27. syyskuuta 1998 Nürburgringin radalla Saksassa. Kolmannesta ruudusta kilpailuun lähtenyt ja kilpailun voittanut Mika Häkkinen otti kauden seitsemännen voittonsa sekä ajoi kilpailun nopeimman kierroksen ajalla 1,20.450.


title: Lords of Depravity Part II

text: Lords of Depravity Part II on saksalaisen thrash metal -yhtye Sodomin toinen tupla-DVD, joka julkaistaan vuonna 2010, 28. kesäkuuta Euroopassa ja 13. heinäkuuta Yhdysvalloissa. Tom Angelripper toivoi, että tämä olisi saatu valmiiksi vuoden 2007 helmi- tai maaliskuussa, Rockpages.gr:n haastattelussa hän taas kertoi, että tämä olisi voitu julkaista jo vuoden 2006 aikana, luultavasti marraskuussa. Lords of Depravity Part II:n soittoaika on noin 5 tuntia, kuten sen edeltäjänkin, Lords of Depravity Part I:n, joka julkaistiin vuonna 2005. Julkaisu tulee sisältämään ainakin dokumentin yhtyeen historiasta, vuodesta 1995 vuoteen 2009 sekä live-materiaalia (ainakin vuoden 2007 Wacken Open Air -festivaaleilta).


title: Quetzalcoatlus

text: Quetzalcoatlus (laji "Quetzalcoatlus northropi") on myöhäisellä liitukaudella noin 84–65 miljoonaa vuotta sitten elänyt hampaaton lentolisko. Sen fossiileja on löydetty Pohjois-Amerikasta. Vaikka sen fossiilit harvoin kertovat yksilöiden tarkkaa kokoa, muutamat luurangon osat viittaavat jopa 18 metrin siipiväliin. Tosin paleontologit ja biomekaanikot ovat varmoja siitä, että moisella jättiläisellä saattaisi siipisormiin kohdistuva rasitus olla liian sietämätön sen heilauttaessa siipiään, joten he uskovat quetzalcoatluksen siipisormien olleen vanhimmilla yksilöillä lyhyemmät ja niiden olleen siipiväliltään vain poikkeustapauksissa 15 metriä. Joka tapauksessa Quetzalcoatlus oli suurin koskaan elänyt lentävä eläin. Se on nimitty asteekkien sulkakäärmeen jumalan mukaan.


title: Quetzalcoatlus

text: Normaali siipiväli täysikasvuisilla yksilöillä oli yleisimmän käsityksen mukaan 11–13 metriä ja paino 86–113 kilogrammaa. Sen kaula oli hyvin pitkä, kuten myös nokka. Se käytti ravintonaan pääasiassa kaloja, mutta ehkä myös haaskoja (nykyisellä marabulla, joka on hyvin kookas afrikkalainen lintulaji, on jokseenkin samanlainen nokka kuin quetzalcoatluksella ja myös pitkä kaula, jotka auttavat haaskan paloittelussa ja syönnissä). Quetzalcoatlus eli aivan mesotsooisen maailmankauden lopulla ja kuoli liitukauden lopun joukkosukupuutossa.


title: The Sims Online

text: EA-Land (entiseltä nimeltään The Sims Online, TSO) oli MMOG-peliversio Maxis-pelitalon suositusta The Sims -pelistä. Electronic Arts julkaisi pelin 17. joulukuuta 2002.


title: The Sims Online

text: Sims Online -pelissä pelaajat saivat pelata muiden ihmisten kanssa. Sims-hahmot saivat täten olla vuorovaikutuksessa muiden pelaajien luomusten kanssa. Alkuperäisen pelin tavoin pelaajat saivat valita ulkonäön ja asusteen hahmolleen laajasta valikoimasta. Online-versiossa oli hieman enemmän valinnanvaraa.


title: The Sims Online

text: Electronic Arts ilmoitti sulkeneensa pelin palvelimet lopullisesti 1. elokuuta 2008.


title: Bombardier Q Series

text: Bombardier Q Series, aiemmin De Havilland Canada Dash 8 (lyhennettynä DHC-8) on sarja syöttöliikenteen matkustajalentokoneita, jotka on suunnitellut De Havilland Canada 1980-luvun alussa. Vuoden 1996 jälkeen koneita on markkinoitu Q-sarjana, joka johtuu englannin kielen sanasta "quiet", "hiljainen". Muutos johtui ANVS (Active Noise and Vibration Suppression) -vastamelujärjestelmän asennuksesta koneisiin. Järjestelmän tarkoituksena on vähentää matkustamon melu- ja tärinätasoja lähelle nykyaikaisten suihkuturbiinikoneiden vastaavia.


title: Bombardier Q Series

text: Dash 8 -koneita käytetään kuten potkuriturbiinikoneita yleensäkin lyhyiden matkojen lennoilla, joita ei kannata lentää suihkuturbiinikoneilla.


title: Bombardier Q Series

text: De Havilland Canadan jälkeen koneita valmisti kanadalainen Bombardier, joka osti vanhan kanadalaisen de Havilland Canada -yhtiön sen silloiselta omistajalta Boeingilta vuonna 1992.


title: Bombardier Q Series

text: Bombardier myi Dash 8-Q400 valmistusohjelman ja de Havilland -tavaramerkin 7.11.2018 kanadalaiselle Viking Air Ltd:lle 300 miljoonalla Kanadan dollarilla. Viking Airin omistaa samoin kanadalainen Longview Aviation, joka jo aikaisemmin osti Bombardierilta de Havillandin 20-paikkaisen Twin Otter -koneen valmistusoikeudet. Q400:n valmistus säilyy Toronton Downsview'ssä ainakin vuoteen 2021. Longview Aviation aikoo palauttaa de Havilland -nimen käyttöön.


title: Bombardier Q Series

text: 12. syyskuuta 2007 SAS asetti konetyypin lentokieltoon kahden lyhyellä aikavälillä sattuneen laskeutumisonnettomuuden johdosta. Onnettomuudet johtuivat laskutelineissä olleesta häiriöstä. Tapausten jälkeen tehdyissä tutkimuksissa SAS kävi läpi 27 konetta, joiden kaikkien laskutelineistä löytyi ruostuneita pultteja.


title: Bombardier Q Series

text:
22. syyskuuta uutisoitiin myös Lufthansan DHC-8-koneen joutuneen laskeutumaan pian nousun jälkeen laskutelineissä ilmenneen ongelman johdosta.
Samalla SAS päätti jatkaa konetyypin lentokieltoa.


title: Bombardier Q Series

text: SAS palautti kahdeksan konetta pari viikkoa myöhemmin uudelleen käyttöön, mutta koneilla oli edelleen ongelmia mm. moottoreiden kanssa.


title: Bombardier Q Series

text: 27. lokakuuta SAS palautti Dash 8 -koneiden lentokiellon uuden laskutelinerikon johdosta ja seuraavana päivänä SAS päätti vetää ongelmakoneet pysyvästi liikenteestä, koska niiden turvallisuuteen ei pystytty luottamaan.


title: Bombardier Q Series

text: 28. marraskuuta SAS päätti myydä kaikki omistamansa Dash 8 -koneet teknisten ongelmien vuoksi.


title: Neiti Näpsä

text: Sirkku Nenonilla Näpsä (engl. "Emily Quackfaster") eli Neiti Näpsä tai Neiti Natunen on kuvitteellinen hahmo Disneyn sarjakuvissa. Näpsä on Roope Ankan ahkera sihteeri, joka työskentelee Roopen rahasäiliössä. Hahmon loi taiteilija Carl Barks vuonna 1961 ja hän esiintyi ensi kerran tarinassa "Midaan kosketus". Neiti Näpsästä on erilaisia taiteilijoiden näkemyseroja. Useiden italialaisten Ankka-taiteilijoiden tarinoissa hän on pitkä ja hänellä on keltaiset hiukset.


title: Neiti Näpsä

text: Don Rosan mukaan Neiti Näpsä on ollut Roopen sihteerinä jo vuodesta 1909, jolloin Roopen siskot palkkasivat hänet. Tuolloin Näpsällä oli mustat hiukset, mutta sarjan nykyhetkessä ne ovat harmaat.


title: Scooprock

text: Scooprock on Mikkelissä vuodesta 1999 lähtien järjestetty vuosittainen rock-festivaali, jonka järjestää Mikkelin ammattikorkeakoulun opiskelijakunta MAMOK.


title: Scooprock

text: ScoopRock 2006 järjestettiin Mikkelin Vaakuna Areenalla torstaina 14. syyskuuta 2006 sekä Mikkelin Jäähallissa 15. syyskuuta 2006. Perjantain tapahtuma oli kaikille ja kaikenikäisille avoin, kun taas torstain tilaisuuteen pääsivät vain täysi-ikäiset. Esiintyjinä olivat torstaina Egotrippi, Lapko sekä Sinamore, perjantaina Amorphis, Mokoma, Stam1na, Ruoska, Nicole, Dyecrest, Naildown, Twilight Guardians sekä Hateform. Tapahtuman järjestettiin yhteistyössä Mikke ry:n sekä Mikkelin Jukureiden kanssa. ScoopRock 2006 oli osa Kampusfestari 2006 -tapahtumaa.


title: Scooprock

text: Scooprockissa ovat esiintyneet muun muassa seuraavat yhtyeet:


title: Määri (virka)

text: Määri (ransk. "le/la maire", lausutaan ) on Ranskassa pormestari eli kunnallinen hallintoviranomainen, joka käyttää toimeenpanovaltaa kaupungeissa tai kunnissa. Määri valitaan yleisillä, yhtäläisillä ja salaisilla vaaleilla.


title: Määri (virka)

text: Kunnan synty sellaisena kuin sen ymmärrämme, liittyy 1000-luvun tapahtumiin Ranskassa. Sittemmin 1100-luvun aikana syntyy määrin tehtävä. Tosiasiassa tehtävä syntyi heti, kun juridisesti ja poliittisesti tunnustettiin kunnat, ja niiden piti saada itselleen edustaja. Eri aikakausina ja eri alueilla on puhuttu pääreistä tai neuvoksista.


title: Määri (virka)

text: Sanan määri alkuperä tulee vuoteen 825 ajoittuvasta käsikirjoituksesta, jonka kirjoitti Saint-Germain-des-Prés’n luostarin apotti Irminon. Teoksessa käytetään termiä maior kun tarkoitetaan luostarin hallinnollisen alueen edustajaa eli henkilöä, joka hallinnoi kylää lääninherran laskuun.


title: Määri (virka)

text:
Alueellisten yhteisöjen yleisessä lainsäädännössä, "Code général des collectivités territoriales", lyhennetään "CGCT", määritellyt määrin tehtävä ovat:
Määrin poliisivaltuudet, nykyisessä muodossaan ja laajuudessaan perustuvat 16 ja 25 elokuuta vuonna 1790 annettuihin lakeihin.


title: Peep

text: Peep on suomalaisen rockyhtye Rasmuksen (nyk. The Rasmus) esikoisalbumi. Se julkaistiin Suomessa, Virossa ja Venäjällä toukokuussa 1996 ja se myi Suomessa kultaa. Myöhemmin albumista julkaistiin versio myös Japaniin. Yhtyeen jäsenet olivat levyn julkaisun aikaan vain 16-vuotiaita opiskelijoita. Runsaista arvosteluista huolimatta yhtye menestyi albumillaan ja kasvoi myöhemmin suomalaisen rockin suurimpien vientinimien joukkoon.


title: Peep

text: Peepiä myytiin yli 21 000 kappaletta oikeuttaen kultalevyyn.


title: Peep

text: Musiikkivideot. Funky Jam 1996


title: Kirara

text: Kirara () on fiktiivinen hahmo manga ja animesarja Inuyashassa.


title: Kirara

text: Kirara on nekomata-youkai ja Sangon ystävä. Youkain verestään huolimatta hän on todella lojaali Sangolle ja hänen ystävilleen ja on ollut Sangon perheessä sukupolvien ajan. Hän on ottanut Shippōn suojatikseen pitäen tämän nuoren kitsunen puolia taisteluissa. Kirara on pelottava vastustaja ja hän onkin hyvin voimakas ja ketterä. Hänellä on myös harvinaisen hyvä vastustuskyky myrkkyjä vastaan.


title: Kirara

text: Kirara nähdään tavallisesti pienenä ja somana kettumaisena otuksena, joka ei ole paljoa tavallista kissanpentua suurempi. Sillä on kaksi häntää, mustia viiruja ja muuten kermanvärinen turkki. Hänen oikea olomuotonsa on kuitenkin suuri sapelihampainen youkai-kissa tai -koira, joksi hän muuttuu taisteluiden aikana. Hän myös kykenee lentämään ja voi kantaa helposti kolmekin ihmistä selässään.


title: Kirara

text: Animessa (muttei mangassa) on tehty selväksi, että Kirara mitä ilmeisimmin oli Midorikon, Shikon no Taman luojan ystävä ja tämän kumppani, samoin kuin Sangonkin.


title: Kirara

text: Nimi Kirara tarkoittaa "kiillettä".


title: Sade (laulaja)

text: Helen Folasade Adu OBE (s. 16. tammikuuta 1959 Ibadan, Oyo, Nigerian siirtomaa ja protektoraatti), taiteilijanimeltään Sade [ʃɑ:'deɪ] Adu, on englantilainen laulaja ja lauluntekijä. Hänet tunnetaan pehmeästä, savuisesta alttoäänestään. Sade on kärkihahmo samannimisessä yhtyeessä Sade, joka esittää jazz- ja soul-vaikutteista pop-musiikkia.


title: Sade (laulaja)

text: Sade Adu syntyi Nigerian länsiosassa, jossa puhutaan joruban kieltä. Saden isä Bisi Adu oli nigerialainen opettaja ja hänen äitinsä, Anne Hayes, oli brittiläinen sairaanhoitaja. Saden englantilaisesta nimestä, Helen, ei pidetty Nigeriassa, minkä vuoksi häntä alettiin kutsua nimellä Sade. Anne Hayes palasi lastensa, Saden ja hänen vanhemman veljensä Banjin, kanssa takaisin Englantiin Saden ollessa 4-vuotias.


title: Sade (laulaja)

text: Sade harrasti nuoruudessaan ratsastusta. Hän kuunteli soul-artisteja kuten Curtis Mayfield, Donny Hathaway ja Marvin Gaye.


title: Sade (laulaja)

text: Sade Adu aloitti muotisuunnittelun opiskelun Lontoossa, St. Martin's School of Artissa 1977. Valmistuttuaan hän perusti ystävättärensä kanssa pienen, miesten vaatteita valmistavan muotiliikkeen.


title: Sade (laulaja)

text: 1980-luvun alussa Sade lauloi lyhyen aikaa yhtyeessä nimeltä Arriva ja siirtyi sen jälkeen taustalaulajaksi 8-henkiseen yhtyeeseen nimeltä Pride, jonka jäsenien Stuart Matthewmanin (kitara, saksofoni), Paul Denmanin (basso) ja Paul Anthony Cookin (rummut) kanssa hän perusti vuonna 1982 oman yhtyeen. Yhtyeen nimeksi tuli Sade. Kosketinsoittaja Andrew Hale liittyi yhtyeeseen vuotta myöhemmin. Paul Anthony Cook erotettiin yhtyeestä 1984.


title: Sade (laulaja)

text: Vuonna 1984 yhtyeen single "Smooth Operator" nousi US A.C. Chart -listalla ensimmäiseksi. Yhtyeen ensimmäinen albumi "Diamond Life" (1984) nousi Britannian listalla toiseksi ja USA:ssa viidenneksi. Sade-yhtyeen albumeista kuusi on myynyt moninkertaisesti platinaa ja yhtyeen albumeja on myyty yli 50 miljoonaa kappaletta maailmanlaajuisesti. Yhtye on saanut neljä Grammy-palkintoa.


title: Sade (laulaja)

text: Sade Adu asuu tällä hetkellä Stroudissa, Englannissa, miesystävänsä Ianin, hänen poikansa Jackin ja Saden oman tyttären Ilanin (s. 1996) kanssa, jonka isä on jamaikalainen tuottaja Bob Morgan.


title: Sattuma (yhtye)

text: Sattuma on petroskoilainen folk- ja kansanmusiikkiyhtye, joka esittää suomalaisia ja karjalaisia kansanlauluja sekä keulahahmo Arto Rinteen tekemiä kappaleita.


title: Sattuma (yhtye)

text: Yhtye syntyi vuonna 2003, kun muusikot Arto Rinne ja Dmitri Demin saivat kutsun esiintymään Yhdysvaltoihin, ja he päättivät perustaa kvartetin, johon kuuluivat Rinteen tytär Eila Rinne ja Deminin poika Vladik Demin. Kappaleiden äänittämisen Sattuma aloitti lokakuussa 2004. Yhtyeen mukana soittaa toisinaan myös kitaristi Artjom Undalov


title: Sattuma (yhtye)

text: Yhtye on usein esiintynyt Suomessa, muun muassa Ugrijuhlassa, Folklandialla, Samuelin Poloneesissa, Sommelossa ja Kihauksessa.


title: Traxxas

text: Traxxas on vuonna 1986 perustettu yhtiö, (Plano, Texas, Yhdysvallat) joka valmistaa sähköllä tai nitrolla toimivia radio-ohjattavia autoja ja veneitä. Alusta alkaen yhtiön ideana on ollut valmistaa valmiiksi koottuja malleja (RTR=Ready-To-Run), jotka vastaisivat laadultaan koottavia sarjoja. Nykyään Traxxas on yksi maailman johtavista RC-laitteiden valmistajista.


title: Traxxas

text: x-maxx


title: Traxxas

text: 2WD Stadium truck Mallit


title: Into

text: Into voi tarkoittaa ainakin seuraavia:


title: Dudley

text: Dudley on kaupunki Länsi-Midlandsin metropolikreivikunnan alueella Englannissa. Vuonna 2001 siellä oli 194 919 asukasta. Se on Birminghamia ympäröivän Black Countryn entisen hiilikaivosalueen suurin kaupunki. Dudleyssä on eläintarha ja Dudleyn "Black Country Living Museum", joka on oikea pieni kaivoskylä, jossa järjestetään perinnetyönäytöksiä, ja joissa matkailijat voivat vierailla muun muassa entisajan koulussa, apteekissa ja fish and chips-puodissa.


title: Yhdysvaltain 82. maahanlaskudivisioona

text: Yhdysvaltain 82. maahanlaskudivisioona (, ”All-American”) on Yhdysvaltain maavoimien laskuvarjodivisioona.


title: Yhdysvaltain 82. maahanlaskudivisioona

text: Divisoona perustettiin 25. elokuuta 1917 Camp Gordonissa, Georgiassa jalkaväkiyhtymänä. Ensimmäisessä maailmansodassa se osallistui mm. Meusen-Argonnen taisteluun loppuvuonna 1918. Nimensä se sai siitä, että divisioonassa oli vapaaehtoisia jokaisesta USA:n osavaltiosta.


title: Yhdysvaltain 82. maahanlaskudivisioona

text: Divisioona muutettiin laskuvarjodivisioonaksi 15. elokuuta 1942. Toisessa maailmansodassa se saapui 10. toukokuuta 1943 Pohjois-Afrikkaan. Pohjois-Afrikan sotatoimien päätyttyä yhtymä nousi maihin Sisiliassa, josta se jatkoi Italian mantereelle Salernossa operaatio Avalanchessa. Divisioona siirrettiin yhtä rykmenttiä lukuun ottamatta Britteinsaarille valmistautumaan maihinnousuun Euroopan mantereelle. Normandian maihinnousuun liittyen divisioonan joukot tekivät maahanlaskut 6. kesäkuuta 1944 vallaten Sainte-Mère-Eglisen kaupungin ja La Fièren sillan. Divisioona palasi heinäkuun alussa Englantiin taisteltuaan kolmekymmentäkolme päivää.


title: Yhdysvaltain 82. maahanlaskudivisioona

text: Divisioona liitettiin brittiläiseen 2. armeijaan, jonka mukana se teki maahanlaskun operaatio Market Gardenissa vallaten 16 siltaa Nijmegenin ja Groesbeekin välillä. Taisteltuaan 56 vuorokautta joukot joutuivat vetäytymään menetettyään runsaasti miehiä. Divisioona siirtyi 11. marraskuuta Reimsiin.


title: Yhdysvaltain 82. maahanlaskudivisioona

text: Saksan aloitettua 16. joulukuuta vastahyökkäyksen, mistä seurasi Ardennien taistelu. Yhdysvaltain maahanlaskudivisioonat olivat liittoutuneiden viimeisinä reserveinä. 82. divisioona oli 18. joulukuuta Belgiassa Webermontissa ja se ryhmittyi puolustukseen Salm-joelle. Saksalaisten hyökkäys saatiin torjuttua.


title: Yhdysvaltain 82. maahanlaskudivisioona

text: Myöhemmin se on taistellut Korean ja Vietnamin sodissa sekä Persianlahden ja Irakin sodissa. Yksikön nykyinen kotitukikohta on Fort Bragg Pohjois-Carolinassa.


title: Cheltenham

text: Cheltenham on Englannissa, lähellä Gloucesteria ja Cirencesteriä sijaitseva kaupunki, jossa vuonna 2001 oli 110 013 asukasta. Se on entinen kylpyläkaupunki Cotswoldsin rajamailla. Kaupungissa on useita kuuluisia hevossiittoloita ja laukkarata. Se sijaitsee Bristolista Birminghamiin kulkevan rautatien varrella.


title: Lastenohjelma

text: Lastenohjelmat ovat televisio-ohjelmia, jotka on suunnattu pääasiassa lapsille. Ohjelmat ovat yleensä erilaisia animaatioita tai ohjelmia, joista on karsittu väkivalta, kiroilu ja muu kehitykselle haitallinen pois. Kuitenkin jotkut lastenohjelmat saattavat sisältää lievää kiroilua. Lastenohjelmat ovat viihdyttäviä ja opettavaisia.


title: Lastenohjelma

text: Lastenohjelmille on myös perustettu omia kanavia, joista suosituimpia ovat Nickelodeon, MTV Juniori, Nelonen Nappula, Cartoon Network, Disney Channel ja sen rinnakkaiskanavat Disney Junior, Playhouse Disney ja Disney XD.


title: Bury

text: Bury on kaupunki Englannissa, vähän Manchesterin pohjoispuolella. Vuoden 2001 väestönlaskennassa siellä oli 181 300 asukasta.


title: Bury

text: Bury on vanhastaan markkinapaikka Penniinien juurella, Boltoniin ja Rochdaleen johtavien teiden risteyksessä. 1800-luvulla kanavien rakentaminen ja puuvillateollisuuden kasvu nosti Buryn merkitystä kauppapaikkana ja liikenteen solmukohtana.


title: Bury

text: Kaupunki tunnetaan verimakkarastaan (), joka yhdistetään englannissa Buryyn kuten Suomessa mustamakkara Tampereeseen.


title: Who Made Who

text: Who Made Who on AC/DC-yhtyeen vuonna 1986 julkaistu albumi ja soundtrack Stephen Kingin elokuvaan "Maximum Overdrive".


title: Who Made Who

text: Albumin kappaleista kolme, ”Who Made Who”, ”D.T.” ja ”Chase the Ace” olivat uusia, loput on otettu aikaisemmilta julkaisuilta. Kappaleet ”You Shook Me All Night Long” ja ”Hell’s Bells” ovat "Back in Black" -albumilta, ”Sink the Pink” ja ”Shake Your Foundations” "Fly on the Wall" -albumilta ja kappale ”For Those About to Rock (We Salute You)” albumilta "For Those About to Rock We Salute You" -albumilta. Vain yksi kappaleista, eli ”Ride On”, on edesmenneen laujajan Bon Scottin ajalta. Muissa kappaleissa laulusolistina toimii Brian Johnson.


title: Who Made Who

text: "Who Made Who" julkaistiin remasteroituna vuonna 2003 osana "AC/DC remasters" -sarjaa.


title: Who Made Who

text: Vuonna 1986 albumista julkaistiin videoversio, joka sisälsi kappaleet:


title: EuroAirport Basel-Mulhouse-Freiburg

text: EuroAirport Basel-Mulhouse-Freiburg on kansainvälinen lentoasema lähellä Baselia (Sveitsi), Mulhousea (Ranska) ja Freiburg im Breisgauta (Saksa).


title: EuroAirport Basel-Mulhouse-Freiburg

text: EuroAirport Basel-Mulhouse-Freiburg on yksi maailman harvoista lentoasemista, joka on kahden maan hallinnassa (Ranska ja Sveitsi). Lentoaseman hallituksessa on kahdeksan jäsentä kummastakin maasta. Lentoasema sijaitsee Ranskan maaperällä.


title: EuroAirport Basel-Mulhouse-Freiburg

text: Lentoasema oli aikaisemmin jaettu kahteen erilliseen osaan (Sveitsin puoli ja Ranskan puoli), joiden välillä oli rajatarkistuspiste. Sveitsin liityttyä Schengenin sopimukseen maaliskuussa 2009 osat yhdistettiin.


title: EuroAirport Basel-Mulhouse-Freiburg

text: Kansainvälisen statuksen takia EuroAirportilla on kolme lentoasemakoodia: BSL (Basel) on sveitsiläinen koodi, MLH (Mulhouse) on ranskalainen koodi ja EAP (EuroAirport) on kansainvälinen koodi.


title: EuroAirport Basel-Mulhouse-Freiburg

text: Lentoseman vuosittaiset matkustajamäärät ovat olleet lähes jatkuvassa kasvussa: viiden miljoonan matkustajan raja ylittyi vuonna 2011 ja seitsemän miljoonan raja vuonna 2015:


title: Anita Hirvonen (albumi)

text: Anita Hirvonen on Anita Hirvosen studioalbumi, joka julkaistiin vuonna 1990.


title: Isoamyylinitriitti

text: Isoamyylinitriitti (CHNO) kuuluu nitriittien aineryhmään. Se on normaaliolosuhteissa olomuodoltaan keltainen veteen liukenematon neste. Isoamyylinitriitin rakennekaava on (CH)CHCHCHONO, moolimassa 117,15 g/mol, kiehumispiste 97 - 99 °C, tiheys 0,875 g/cm (vesi = 1,0 g/cm), leimahduspiste 3 °C, itsesyttymislämpötila 209 °C ja CAS-numero 110-46-3.


title: Isoamyylinitriitti

text: Isoamyylinitriitistä käytetään myös nimityksiä "amyylinitriitti", "3-metyylibutanolinitriitti" tai "isopentyylialkoholinitriitti".


title: Voimasointu

text: Voimasointu (en. "power chord") merkitsee sointua, joka rakentuu pohjasävelestä, puhtaasta kvintistä (ns. viitossointu tai kvinttisointu) ja mahdollisesta oktaavista. Se on terssitön vajaasointu. Voimasointuja käytetään enimmäkseen kitaransoitossa, ja erityisesti rock- ja metallimusiikissa. Kvintin tilalla voidaan myös soittaa käännetty kvartti. Nimi "voimasointu" tulee siitä, että puhdas kvintti ei ole duuri eikä molli, ja se kuulostaa näin voimakkaammalta kuin diatoninen sointu. Voimasointua merkitään yleisimmin isolla kirjoitetulla pohjasävelellä, jonka perässä on luku 5, esim. C5.


title: Voimasointu

text: Joidenkin lähteiden mukaan rock and roll -kitaristi Link Wray oli pioneeri voimasoinnun käytössä. Blues-kitaristi Elmore James käytti 1950-luvun lopulla voimasointuja särönsoundin kanssa, kuten myöhemmät rock-kitaristit (esimerkiksi kappaleessa "I Need You"). Tunnetuin esimerkki voimasointujen käytöstä lienee Deep Purplen kitaristin Ritchie Blackmoren riffi kappaleessa Smoke on the Water.


title: Voimasointu

text: A5 oktaavilla ja ilman |


title: Voimasointu

text: Mikäli kitara viritetään standardivireen sijasta täyskvarttiviritykseen, kaikki voimasoinnut voidaan soittaa miltä tahansa kieliparilta käänteisinä kvartteina.


title: Voimasointu

text: Kyseessä on F5-voimasointu.


title: Civilization IV: Warlords

text: Civilization IV: Warlords on Civilization IV:lle Yhdysvalloissa 24. heinäkuuta ja Euroopassa 28. heinäkuuta 2006 julkaistu lisäosa. Siinä on painotettu nimenomaan sotimiseen ja sen seurauksiin. Suurmiehille on tullut uusi luokka, sotaherrat. Erikoisyksiköiden lisäksi kansoille on tullut myös erikoisrakennus. Uutena ominaisuutena ovat myös vasallivaltiot. Pelissä on myös kahdeksan uutta skenaariota.


title: Civilization IV: Warlords

text:
Warlordsissa tulee kuusi uutta kansaa.Lisäksi pelin mukana tulee neljä uutta johtajaa vanhoille kansoille.Warlordsissa tulee kaksi uutta kaikille yhteistä yksikköä.
Warlordsissa tulee kaksi uutta kaikille yhteistä rakennusta
Warlordsissa tulee myös kolme uutta ihmettä.


title: Civilization IV: Warlords

text: Warlordsissa on kahdeksan skenaariota.


title: Norjan vaakuna

text: Norjan vaakuna on Norjan kuningaskunnan kansallistunnuksena käytettävä vaakuna. Norjan vaakuna on yksi Euroopan vanhimmista, sillä vaakunan historia voidaan ajoittaa aina 1200-luvulle asti, jolloin Haakon IV Haakoninpoika käytti kilpeä, johon oli kuvattu leijona. Punainen väri on mainittu kuninkaan saagassa. Vuonna 1280 Kuningas Eirik Magnusson lisäsi kruunun ja hopeisen kirveen. Kirves on ase, jolla Pyhä Olavi surmattiin Stiklestadin taistelussa 1030. Norjan vaakuna on kuitenkin kokenut jonkin verran tyylillisiä muutoksia tultaessa lähemmäs nykyaikaa. Myöhäiskeskiajalla kirveen varsi kasvoi pidemmäksi ja ase alkoi muistuttaa hilparia.


title: Tanskan vaakuna

text: Tanskan vaakuna on Tanskan kuningaskunnan kansallistunnus lipun ja kansallislaulun ohella. Vaakunassa on kolme sinistä kruunupäistä leijonaa kultaisella pohjalla. Vaakuna on Norjan vaakunan ohella yksi Euroopan vanhimpia ja samantyyppisten värien ja aiheiden käytön kilvissä voidaan katsoa ulottuvan 1270-luvulle. Vaakunaa on uudistettu useasti ja vakiintuneen ulkoasunsa se sai vasta 1900-luvulla.


title: Omena

text: Omena on omenapuun hedelmä. Erityisesti tarhaomenapuu on yksi maailman viljellyimmistä hedelmäpuista. Omena on valkeamaltoinen, syötävä hedelmä, joka on yleensä halkaisijaltaan 5–10 senttimetriä ja pyöreähkö. Omenalajikkeita on tuhansia, ja niiden väri, happamuus, koko ja muoto vaihtelevat. Lajikkeet voidaan jakaa kolmeen luokkaan käyttötarkoituksen mukaan: siiderin valmistukseen käytettävät omenat, ruoanlaittoon tarkoitetut talousomenat ja sellaisenaan syötävät jälkiruokaomenat. Omenoista saa myös tehtyä hyvän piirakan.


title: Omena

text: Ensimmäisenä omenapuita alettiin viljellä Keski-Aasiassa. Nykyään omenoita kasvatetaan suurimmassa osassa maapallon viileähköjä osia.


title: Omena

text: Erilaisia omenalajikkeita on ainakin 7 500. Vain osaa lajikkeista viljellään kaupallisesti. Esimerkiksi Yhdysvalloissa kaupallisesti viljeltäviä lajikkeita on noin sata, mutta niiden lisäksi noin 2 500 lajiketta viljellään pienimuotoisesti hedelmätarhoissa. Omenalajikkeet vaihtelevat kirsikan kokoisista omenoista suuriin, jopa greipin kokoisiin omeniin. Ne voidaan luokitella neljään luokkaan puun kukkimisajankohdan ja siten hedelmän poiminta-ajankohdan mukaan tai lajikkeen käyttötarkoituksen mukaan.


title: Omena

text: Yhdysvalloissa suositummat lajikkeet ovat Red Delicious, Golden Delicious, Gala, Fuji ja Granny Smith. Valintamyymälöissä myydään tyypillisesti vain lajikkeita, jotka kestävät kuljetusta ja säilytystä parhaiten.


title: Omena

text: Maailmassa tuotetaan keskimäärin yli 60 miljoonaa tonnia omenoita vuodessa. Ylivoimaisesti suurin omenantuottajamaa on Kiina. Vuonna 2011 muita merkittäviä tuottajia olivat Yhdysvallat, Intia, Turkki ja Puola. Noin puolet maailman hedelmäpuiden tuottamista hedelmistä on omenoita.


title: Omena

text: Vuonna 2005 omenapuiden keskimääräinen satoisuus oli 12,2 tonnia hedelmiä hehtaaria kohden, mutta esimerkiksi Lounais-Euroopan ja Uuden-Seelannin kaupallisilla viljelmillä satoisuudet voivat olla huomattavasti korkeampia, yli 40 tonnia hehtaarilla.


title: Omena

text: Valtaosa omenoista syödään sellaisenaan. Tuoreina syötävissä omenoissa on oltava oikeanlainen makutasapaino ja sopivasti happamuutta, makeutta ja kitkeryyttä. Ruoanlaittoon käytettävät omenat ovat yleensä liian happamia syötäviksi tuoreina, mutta sen sijaan niitä voi käyttää monipuolisesti esimerkiksi hilloihin, kastikkeisiin ja leivonnaisiin. Siiderin valmistamiseen on erityisiä lajikkeita, joissa on tanniinien aiheuttamaa kitkeryyttä, kun taas omenat, jotka eivät laatunsa puolesta kelpaa syötäviksi tuoreina, voidaan kuivata tai käyttää omenamehuksi. Omenahilloa valmistetaan keittämällä omenat pehmeiksi. Omenan tummumista voi estää sitruunan mehulla. Suomalaiseen makuun tutut omenan kanssa yhdistetyt maut ovat vanilja ja kaneli.


title: Omena

text:
Omenan happamuuden ja kirpeyden määrittävät sokereiden ja omenahapon sekä muiden happojen välinen suhde. Omenan makuun vaikuttavat myös 250 eri esteriä, alkoholia, aldehydiä ja eteeristä öljyä sekä hedelmän kypsyysaste ja säilytys.
Parhaat piiraat, hillot ja siiderin saa happamista omenoista. Myöhään kypsyvänä lajikkeena Antonovka on tähän käyttöön erinomainen. Se on hyvää myös kuivattuna. Tuoremehuun kannattaa käyttää useita eri lajikkeita.


title: Omena

text: Omena säilytetään +1...+2 asteessa huomioiden se, että omena erittää etyleeniä. Ne kasvikset, jotka kärsivät etyleenistä, on syytä sijoittaa erilleen omenasta. Kolhiintuneet omenat eivät säily hyvin, ja suuremmat pilaantuvat nopeammin kuin pienet. Huoneenlämpötilassa omenat kypsyvät 6–10 kertaa nopeammin kuin jääkaapissa.


title: Omena

text: Leikattu omena kellastuu nopeasti joutuessaan kosketuksiin ilman kanssa. Tämän estämiseksi siihen voidaan lisätä sitruunamehua, joka neutraloi hapettavan entsyymin.


title: Omena

text: Omena on vähäkalorinen (noin 36 kilokaloria/100 grammaa) ja sisältää 7,1 grammaa sokereita 100 grammaa kohti. Niistä 3,8 grammaa on fruktoosia, 2,4 grammaa sakkaroosia ja 0,9 grammaa glukoosia. Koska omenan fruktoosin ja glukoosin suhde on hyvä, se sopii myös diabeetikoille. Ravintokuitua omenassa on 2,0 grammaa, huomattavimpana pektiiniä . Se on terveyden kannalta hyvä syötävä, sillä se sisältää B1-, B2-, B6-, C- ja E-vitamiineja sekä esimerkiksi kalsiumia, magnesiumia, kaliumia, fosforia ja flavonoideja. Valtaosa flavonoideista ja prosyanideista on omenan kuoressa, minkä vuoksi omena kannattaa aina syödä kuorineen, kun mahdollista.


title: Omena

text: Vanhan sanonnan mukaan ”omena päivässä pitää lääkärin loitolla” ("an apple a day keeps the doctor away"). Monissa epidemiologisissa tutkimuksissa omenoiden syöminen on yhdistetty alhaisempaan syövän, sydän- ja verisuonitautien, astman ja diabeteksen riskiin. Omenoissa on erilaisia fytokemikaaleja, jotka toimivat antioksidantteina. Niiden pitoisuus kuitenkin vaihtelee omenalajikkeittain, ja prosessoidussa omenamehussa niitä on jäljellä huomattavasti vähemmän kuin tuoreissa omenissa.


title: Omena

text: Omenansiemenet ovat jonkin verran myrkyllisiä, koska niissä on pieni määrä syanidin sokeriyhdistettä, amygdaliinia. Siemeniä tarvitsisi kuitenkin pureskella suuri määrä, ennen kuin myrkytysoireita taikka tukehtumisvaaraa ilmenisi. Tunnetaan tapaus, jossa kahvikupillinen siemeniä on aiheuttanut ihmisen kuoleman.


title: Omena

text: Länsimaissa omena monesti samastetaan hyvän ja pahan tiedon puun hedelmään Raamatussa, vaikkakaan Raamatussa ei mainita missään, että hedelmä olisi ollut omena. Lähi-idässä omena on varsin tuntematon, ja siellä hedelmäpuuksi ajateltiin viikunaa tai granaattiomenaa. Latinan kielessä omenaa tarkoittava "malus, maalum" on samankaltainen kuin pahaa merkitsevä malum riippuen siitä, äännetäänkö a pitkäksi vai lyhyeksi. Kreikkalaisessa mytologiassa Herakleen kahdessatoista urotyössä Herakles joutuu noutamaan Hesperidien puutarhassa kasvavan elämänpuun kultaisia omenoita. Tämä on todennäköisesti saanut renessanssimaalarit ottamaan kreikkalais-mytologisia vaikutteita raamatullisiin maalauksiinsa. Tämä on osaltaan vaikuttanut mielikuviin omenasta kiellettynä hedelmänä.


title: Omena

text: Omena on monien kansojen tarustoissa lemmenilon ja kevään vertauskuva. Toisaalta omenan makeus on ajateltu syntiin houkuttelemisen vertauskuvaksi.


title: Omena

text: Legendan mukaan omenan putoaminen Isaac Newtonin päähän olisi saanut hänet ajattelemaan painovoimaa. Todellisuudessa Newton lienee nähnyt omenan putoavan ollessaan hedelmätarhassa, mutta todisteita päähän putoamisesta ei ole. William Stukeley kuuli anekdootin Newtonilta vuonna 1726 ja kirjoitti sen vuonna 1752 julkaistuun Newtonin elämäkertaan seuraavassa muodossa: “Päivällisen jälkeen, kun sääkin oli lämmin, menimme puutarhaan ja joimme teetä omenapuiden varjossa… hän kertoi minulle olleensa aivan samassa tilanteessa, kun aiemmin painovoiman käsite tuli hänen mieleensä… sen aiheutti omenan putoaminen puusta, kun hän istui mietiskelemässä.”


title: Omena

text: Lumikki-sadussa päähenkilö myrkytetään omenan avulla.


title: Omena

text: Entisajan keisarit ja kuninkaat pitivät seremonioiden aikana valtikan lisäksi käsissään maailmaa kuvaavaa “valtio-omenaa”. Tällöin omena on vallan symboli. Antiikin Rooman rahoissa käytettiin samassa tarkoituksessa kolmen omenan kuvaa: valtakunnan alue ulottui Välimeren ympärillä kolmen maanosaan, Eurooppaan, Afrikkaan ja Aasiaan.


title: Lumsk

text: Lumsk on Norjan Trondheimista kotoisin oleva folk metalia soittava yhtye. Yhtye yhdistää perinteistä norjalaista kansanmusiikkia rock- ja metallimusiikkiin. Yhtye julkaisi ensimmäisen demonsa 2001 ja on sen jälkeen julkaissut kolme levyä.


title: Ristinummi (Vaasa)

text:
Ristinummi () on Vaasan kaupunginosa ja osa samannimistä suuraluetta kaupungin itärajalla. Asukkaita oli vuonna 2015 3 724. Alue alkoi kehittyä 1970-luvulla ja kaupunginosassa pidettiin asuntomessut vuonna 1975.
Ristinummella sijaitsee mm. Variskan koulu ja Ristinummen ostoskeskus jossa sijaitsee mm. K-Market, Kampaamo, 2 pizzeriaa sekä Ravintola. Kivenheiton päässä sijaitsevat kaupungin vedenottamo Pilvilampi ja läheiset luontoalueet. Ostoskeskuksen vieressä sijainnut purettavana ollut Nummen koulu tuhopoltettiin toukokuussa vuonna 2017.


title: Lost in Translation

text: Lost in Translation on vuonna 2003 ensi-iltansa saanut draamaelokuva, jonka on ohjannut Sofia Coppola. Elokuva kertoo iäkkäästä näyttelijästä ja nuoresta naisesta, jotka tapaavat sattumalta tokiolaisessa hotellissa. Elokuvan päärooleja esittävät Bill Murray ja Scarlett Johansson, kun taas sivurooleissa ovat Giovanni Ribisi, Anna Faris ja Fumihiro Hayashi.


title: Lost in Translation

text: "Lost in Translation" oli arvostelumenestys, ja se sai neljä Oscar-ehdokkuutta. Coppola voitti parhaasta alkuperäisestä käsikirjoituksesta, minkä lisäksi se oli ehdolla parhaasta elokuvasta, miespääosasta ja ohjauksesta.


title: Lost in Translation

text: Vuonna 2016 "Lost in Translation" äänestettiin BBC:n kyselyssä tämän vuosisadan 25 parhaan elokuvan joukkoon. Äänestäjinä oli 177 elokuva-asiantuntijaa eri puolilta maailmaa.


title: Lost in Translation

text: Bob Harris (Bill Murray) on ikääntyvä amerikkalainen elokuvatähti, joka saapuu Tokioon tekemään mainoksia Suntory-nimiselle viskille kahdesta miljoonasta dollarista. Charlotte (Scarlett Johansson) on nuori nainen, joka on vastikään valmistunut Yalen yliopistosta. Hän on saapunut Tokioon julkkiksia ammatikseen kuvaavan miehensä Johnin (Giovanni Ribisi) saaman työtehtävän vuoksi ja viettää suurimman osan ajastaan yksin pariskunnan hotellihuoneessa. Charlotte ei ole varma, onko hänen ja Johnin avioliitolla tulevaisuutta, sillä hän uskoo Johnin olevan paljon kiinnostuneempi kuuluisista malleista, eritoten nuoresta ja kuuluisasta amerikkalaisnäyttelijä Kellystä (Anna Faris). Samaan aikaan Bobin oma 25 vuotta kestänyt avioliitto on kulahtanut ja menettänyt romantiikkaansa Bobin kärsiessä keski-iän kriisistä.


title: Lost in Translation

text: Eräänä iltana pitkien mainoskuvausten jälkeen Bob vetäytyy hotellin baariin. Johnin ja tämän ystävien pöydässä istuva Charlotte huomaa Bobin ja pyytää tarjoilijaa viemään tälle omasta pöydästään kupillisen sakea. Myöhemmin Bob ja Charlotte tapaavat toisensa lyhyesti hotellin baarissa joka ilta, kunnes Charlotte kutsuu Bobin tapaamaan muutamia paikallisia ystäviään. Bob vastaa kutsuun myöntävästi ja saapuu myöhemmin Charlotten hotellihuoneeseen yllään nuorekas asu. Kaksikon välille syntyy ystävyys heidän seikkaillessaan Tokiossa ja kokiessa japanilaisten ja amerikkalaisten sekä omien sukupolviensa välisiä kulttuurieroja.


title: Lost in Translation

text: Viettäessään toiseksi viimeistä iltaansa Tokiossa Bob vetää puoleensa erään hotellissa vakinaisesti asuvan laulajan huomion. Seuraavana aamuna Bob löytää kyseisen naisen huoneestaan vietettyään tämän kanssa ilmeisesti yhteisen yön. Charlotte saapuu Bobin huoneeseen lähteäkseen Bobin kanssa aamiaiselle. Charlotte löytää laulajan Bobin huoneesta, minkä seurauksena hänen ja Bobin välille syntyy myöhemmin lounaalla melkoisesti kitkaa. Myöhemmin sinä yönä hotellin palohälytykset laukeavat, ja ollessaan ulkona yhdessä muiden hotellin asukkaiden kanssa Bob ja Charlotte tekevät sovinnon. He kertovat tulevansa kaipaamaan toisiaan lähtiessään vielä kerran hotellin baariin.


title: Lost in Translation

text: Seuraavana aamuna Bob valmistautuu palaamaan takaisin Yhdysvaltoihin. Hän hyvästelee Charlotten hotellin aulassa lyhyesti ja katselee surullisesti, miten Charlotte palaa takaisin hissiin. Ollessaan taksissa matkalla lentokentälle Bob näkee Charlotten ruuhkaisella tiellä. Bob astuu ulos taksista ja lähtee Charlotten perään. Bob ottaa Charlotten syliinsä ja kuiskaa jotain tämän korvaan (yleisön kuulematta). Pari suutelee toisiaan, minkä jälkeen he hyvästelevät toisensa ja Bob palaa takaisin taksiinsa.


title: Hatanpään arboretum

text: Hatanpään arboretum (viralliselta nimeltään Hatanpäänpuisto-Arboretum) sijaitsee Tampereella Hatanpäällä ja se on perustettu 1970-luvulla entisen Hatanpään kartanon maille. Puiston alueella on istutettuna useita eri puu-, pensas- ja kukkalajeja ja ne on varustettu nimikylteillä tunnistamisen helpottamiseksi. Arboretum on suosittu virkistysalue ja etenkin alueella sijaitseva ruusutarha monine ruusulajeineen on nähtävyys.


title: Amerikanhaapa

text: Amerikanhaapa ("Populus tremuloides") on lehtipuu, joka kuuluu haapojen ja poppelien sukuun. Sitä tavataan suuressa osassa Pohjois-Amerikkaa.


title: Amerikanhaapa

text: Amerikanhaapa muistuttaa hyvin paljon Euroopassa kasvavaa metsähaapaa ("Populus tremula"), mutta runko on vaalenharmaa tai valkoinen. Eri maanosien haapalajit myös risteytyvät keskenään. Risteymä tunnetaan nimellä hybridihaapa ("Populus" x "wettsteinii").


title: Amerikanhaapa

text: Kuten metsähaavan, myös amerikanhaavan juurakko voi olla jopa tuhansia vuosia vanha. Kun vanhat rungot kuolevat, juurakosta nousee esiin uusia. Haavat selviytyvätkin metsäpaloista hyvin, sillä liekit ja niiden kuumuus eivät yllä maanalaisiin osiin. Näin haavat muodostavat jatkuvasti kasvavia yhdyskuntia, jotka saattavat peittää jopa useiden hehtaarien alan. Utahissa on eräs yhdyskunta, jonka väitetään olevan 80 000 vuotta vanha.


title: Rikospoliisi ei laula

text: Rikospoliisi ei laula on MTV3-kanavalla esitetty suomalainen poliisisarja. Poliisi näkee elämänsä aikana rikoksien kirjon, ja siitä sarja kertoo. Ohjelma perustuu MTV3:n rikostoimittajan Jarkko Sipilän Takamäki-sarjan kirjoihin. Sarjan on ohjannut Jarmo Lampela, ja sen ovat käsikirjoittaneet Jarkko Sipilä ja Jouni Mölsä. Sarjan tapahtumapaikkana on Helsinki.


title: Ksyleeni

text: Ksyleeni eli dimetyylibentseeni on bentseenin johdannainen hiilivety, joka sisältää aromaattisen renkaan lisäksi kaksi metyyliryhmää. Ksyleenin kemiallinen kaava on CH(CH) (bruttokaava CH). Ksyleenin moolimassa on 106,2 g/mol eikä se liukene veteen. Ksyleenillä esiintyy kolme eri isomeeriä:Ksyleeniä saadaan maaöljystä ja sitä käytetään sekä liuottimena, polttoaineena että raaka-aineena. Ksyleeni on ärsyttävä ja helposti syttyvä aine (leimahduspiste 29 - 39 °C isomeeristä riippuen). Ksyleenit ovat puhtaina yhdisteinä herkkäliikkeisiä, värittömiä nesteitä, joiden haju muistuttaa bentseeniä. Ksyleenit eivät liukene veteen, mutta liukenevat kaikissa suhteissa bentseeniin, etanoliin, eetteriin ja tetrakloorimetaaniin. Ksyleenien kauppalaadut ovat tavallisesti isomeeriseoksia, joissa meta-ksyleeni on tavallisesti vallitseva yhdiste. Ksyleenien ollessa lähtöaineina valmistettaessa muita yhdisteitä tulee niiden olla puhtaita isomeerejä. Orto-ksyleeniä voidaan käyttää mm. valmistettaessa ftaalihappoanhydridiä, meta-ksyleeniä valmistettaessa isoftaalihappoa ja para-ksyleeniä valmistettaessa tereftaalihappoa ja dimetyylitereftalaattia.


title: Ksyleeni

text:
Ksyleeni voi kulkeutua elimistöön joko hengitysteitse, nielemällä tai ihon läpi. Aine aiheuttaa ärsytystä silmissä ja iholla myös kuivattaen ihoa pitkäaikaisen altistuksen aikana. Se voi vaikuttaa keskushermostoon ja aiheuttaa muun muassa päänsärkyä ja pahoinvointia.
Ksyleeni on vaarallista jätettä ja tulee toimittaa vaarallisen jätteen vastaanottoon. Pienet määrät voi kuivattaa ulkoilmassa, tyhjä hyvin tuuletettu pakkaus voidaan kierrättää.


title: Ronan (albumi)

text: Ronan on irlantilaisen poplaulaja Ronan Keatingin ensimmäinen sooloalbumi, joka julkaistiin Britanniassa 31. heinäkuuta 2000. Se nousi listan kärkeen ja myi nelinkertaista platinaa, mikä tekee siitä Keatingin menestyneimmän albumin. Suomessa levy nousi parhaimmillaan listan kuudennelle sijalle, mikä on myös Keatingin paras sijoitus Suomessa. Albumin myyntilukuja kasvattivat radiohitti ”Life Is A Rollercoaster” ja Keatingin esiintyminen Elämä lapselle -konsertissa syyskuussa 2000.


title: Ronan (albumi)

text: Keating aloitti albumin levyttämisen pian Boyzonen viimeisen konsertin jälkeen alkuvuodesta 2000. Hän matkusti ympäri Yhdysvaltoja ja työskenteli useiden tuottajien ja muusikoiden kanssa muun muassa Los Angelesissa, Miamissa ja Nashvillessa, mistä hän haki countryvaikutteita. Bee Geesin kanssa syntyi yhteistyönä kappale ”Lovers and Friends”, jota Keating ei kuitenkaan julkaissut albumillaan, sillä se ei hänen mukaansa sopinut kokonaisuuteen. Bee Gees julkaisi lopulta kappaleen vuoden 2005 kokoelma-albumillaan "Love Songs". Keating työsti kappaleita myös Boyzone-tuottaja Stephen Lipsonin kanssa ja yksi niistä, ”Once Upon a Lifetime”, löytyy vain Britannian ja Irlannin julkaisulta.


title: Ronan (albumi)

text: ”In This Life” on alun perin countrylaulaja Collin Rayen kappale. Ronanin levytettyä oman versionsa myös Westlife levytti kappaleen vuoden 2005 albumilleen "Face to Face".


title: Ronan (albumi)

text: Albumin ensimmäinen single ”When You Say Nothing At All” julkaistiin vuosi ennen levyn julkaisua, kun Keating oli edelleen Boyzonen jäsen. Kappale nousi Britannian singlelistan ykköseksi heinäkuussa 1999, kun se oli myös elokuvan "Notting Hill" soundtrackilla. Seuraava julkaisu ”Life is a Rollercoaster” valmisteli albumin julkaisua, mutta ei kuitenkaan edustanut albumilla vallitsevaa tyyliä. Kappale on nopeatempoinen popkappale, mutta suurin osa levyn lauluista on balladeja. Se nousi listaykköseksi edeltäjänsä tapaan, kun taas loppuvuodesta julkaistu ”The Way You Make Me Feel” jäi kuudenneksi. Kyseinen kappale oli osittain Bryan Adamsin käsialaa ja hän myös laulaa taustalla.


title: High and Mighty Color

text: HIGH and MIGHTY COLOR on japanilainen vuonna 2004 perustettu j-rock-yhtye.


title: High and Mighty Color

text: Bändi lähti MEGin ja SASSYn pienestä Metallica covereita tehneestä bändistä. Pari vuotta sen jälkeen he päättivät mennä pidemmälle taitojensa kanssa kuin vain covereiden tekemiseen. Sassy antoi mACKAzille mahdollisuuden liittyä, ja tämä kutsui mukaan myös ystävänsä Kazuton. Yūsuke ei ensin aikonut liittyä bändiin, sillä aikoi soolouralle. MEG kuitenkin sai tahtonsa läpi kysymällä asiasta joka päivä melkein neljän kuukauden ajan. Bändi tunnettiin tuolloin nimellä "Anti-Nobunaga". Se soitti suurimmaksi osaksi vain kahviloissa ja muissa pienissä paikoissa. SASSY, bändin johtaja, lähetti demoja japanilaisille levy-yhtiöille, mutta heidät hylättiin aina. Pieni japanilainen levy-yhtiö kuitenkin hyväksyi heidät, ja he alkoivat soittaa muuallakin kuin vain Okinawassa, jossa he asuivat.


title: High and Mighty Color

text: Kesällä 2003 "Sony Music Entertainment Japan" löysi heidät Okinawassa vuosittain järjestetyillä festivaaleilla, ja tarjosi heille mahdollisuuden päästä levylle jossa esiintyi useita artisteja. Mākīn he tapasivat musiikki festarilla, jota kutsuttiin "Music picnic festival"iksi. SME:n mielestä Mākī ja Anti-nobunaga eivät olleet mitään erityistä yksinään, mutta yhdessä heistä tulisi jotain ennennäkemätöntä Japanissa. Mākī aluksi hylkäsi tarjouksen liittyä, sillä halusi matkustaa ulkomaille opiskelemaan englantia. Bändin jäsenet kuitenkin saivat hänet suostuteltua mukaan, ja Mākīn liityttyä he vaihtoivat bändin nimen "High and Mighty Coloriksi". Vuoden 2004 he käyttivät laulujen kirjoittamiseen ja levyttämiseen. Heidän ensimmäinen singlensä ""Over"" myytiin loppuun heti ensimmäisen kuukauden aikana. Se kuitenkin julkaistiin uudestaan seuraavana vuonna. Sen jälkeen he ovat julkaisseet 3 albumia ja 10 singleä.


title: Halava

text: Halava ("Salix pentandra") on pajukasveihin ("Salicaceae") kuuluva kasvi. Sen levinneisyys käsittää suuren osan Eurooppaa sekä Länsi-Siperiaa.


title: Halava

text: Halava kasvaa pensas- tai puumaisesti 2–14 metriä korkeaksi. Sen hede- ja emikukat ovat norkkoina eri yksilöissä. Se viihtyy etenkin rannoilla ja muilla kosteilla kasvupaikoilla.


title: Halava

text: Kirjallisuudessa halava mainitaan Aleksis Kiven runossa Ikävyys kokoelmasta "Kanervala" (1866).


title: Caroline Crocker

text:
Caroline Crocker on molekyylibiologi, joka on saanut tohtorintutkinnon University of Southamptonista.
Hän sai mainetta älykään suunnittelun kannattajana koska hän opetti George Mason yliopistolla älykästä suunnittelua. Crocker on omien sanojen mukaan esittänyt oppilaille vain myönteisen kannan Älykkääseen suunnitteluun eikä ollut halunnut kerätä ristiriitoja.


title: Caroline Crocker

text: Crocker esitti kahtiajaon mikro- ja makroevoluution välille. Hän oli esittänyt että mikroevoluutiota tapahtuu mutta makroevoluutio sen sijaan muutos olisi todistettu vasta sitten kun koira muuttuu kissaksi laboratorioissa. Crockerin kanta oli se, että makroevoluutiolle ei ole todisteita.


title: Caroline Crocker

text: Hän myös esitti että Bernard Kettlewell oli huijannut ja liimannut kokeensa kuvitusta verten koivumittareita on puihin valokuvausta varten. Hän väitti myös että kyseinen Bernard Kettlewellin teollisuusmelanismia käsittelevä tutkimus on kumottu vaikka tämä ei pitänyt paikkaansa.


title: Caroline Crocker

text: Crocker mainitsi myös että Natsi -Saksa rakensivat luonnonvalinnan päälle antisemitismin, eugeniikan ja holokaustin. Darwinistinen tiede oli taustavaikuttimena.


title: Caroline Crocker

text: Häntä ei varsinaisesti erotettu, vaan hänen osa-aikaista virkansa jätettiin uusimatta.


title: Mustuvapaju

text: Mustuvapaju ("Salix myrsinifolia") on pajukasveihin ("Salicaceae") kuuluva puuvartinen kasvi. Sen levinnäisyys käsittää suuren osan Eurooppaa Lounais-Eurooppaa lukuun ottamatta.


title: Mustuvapaju

text: Mustuvapaju voi olla pensasmainen tai puumainen ja jää alle 10 metriä korkeaksi. Se viihtyy etenkin rannoilla. Laji voi risteytyä lettopajun ("Salix myrsinites"), kiiltopajun ("Salix phylicifolia") ja tunturipajun ("Salix glauca") kanssa. Mustuvapajun alajeja ovat outapaju ("Salix myrsinifolia" ssp. "borealis") ja kuolanpaju ("Salix myrsinifolia" ssp. "kolaënsis").


title: Mustuvapaju

text: Mustuvapajun nimi juontuu siitä, että sen lehdet mustuvat kuivuessaan.


title: Schanuelin konjektuuri

text: Schanuelin otaksuma on seuraava transkendenttisten lukujen teoriaan liittyvä avoin ongelma:


title: Schanuelin konjektuuri

text: Otaksuman esitti Stephen Schanuel 1960-luvulla ja se löytyy esimerkiksi Serge Langin kirjasta . Otaksumaa ei ole kyetty ratkaisemaan tai osoittamaan epätodeksi.


title: Schanuelin konjektuuri

text: Jos otaksuma pitää paikkaansa, siitä seuraa muun muassa Lindemannin–Weierstrassin lause, Gelfondin–Schneiderin lause ja useita muita eksponenttifunktioita koskevia trankendenttisia ominaisuuksia, kuten esimerkiksi lukujen π ja "e" algebrallinen riippumattomuus.


title: Schanuelin konjektuuri

text: Scott W. Williams on formuloinut seuraavan käänteisen Schanuelin otaksuman:


title: Schanuelin konjektuuri

text: Schanuelin otaksuman potenssisarjoille todisti James Ax vuonna 1971. Sen mukaan:


title: Luettelo puuvartisista kasveista

text: Tämä on luettelo puuvartisista kasveista.


title: French Kiss with Kylie

text: French Kiss with Kylie on romanialaisen eurodance-yhtye Akcentin kansainvälisen läpimurron tuonut albumi, ja yhtyeen ensimmäinen, jossa oli mukana englanninkielisiä kappaleita. Albumi sisälsi kaksi suurta hittiä, "Kylien" ja "JoKeron", joista jälkimmäinen oli mukana Romanian euroviisukarsinnoissa. Kummastakin kappaleesta tehtiin musiikkivideo ja ne julkaistiin myös singleinä. Videon saivat albumin kappaleista myös "French Kiss", "Spune-mi (Hey baby!)" ja "Suflet pereche". "French Kiss With Kylie" sisälsi 11 kappaletta ja lisäksi romaniankielisen version sekä remixin "Kylie"-hitistä ja lisäksi remixin "JoKerosta".


title: Konrad II (Saksa)

text: Konrad II (12. kesäkuuta 990 – 4. kesäkuuta 1039 Utrecht) oli Pyhän saksalais-roomalaisen keisarikunnan hallitsija vuosina 1024–1039.


title: Konrad II (Saksa)

text:
Keisarikuntaa aiemmin hallinneen Ottojen suvun sammuttua keisariksi valittiin Ottojen suvun sivuhaaran edustaja Konrad II, joka oli isänsä Henrik von Wormsin isoisän puolison Luidgardin kautta sukua Pyhän saksalais-roomalaisen keisarikunnan perustajalle Otto I Suurelle. Luidgard oli Otto I Suuren tytär.
Vaikka Konrad oli keisari Otto I Suuren jälkeläisiä, ei hänellä ollut herttuan arvoa eikä mainittavia maaomaisuuksia. Lisäksi hänen isänsä Henrik oli kuollut ennen isoisäänsä herttua Ottoa, ei Konradilla ollut mitään oikeutta isoisänsä perintöön.
Wormisin piispaksi vuonna 1000 noussut piispa Burchard otti nuoren Konradin suojiinsa kasvatettavaksi, olivathan Konradin esi-isät olleet Wormsin hallitsijoita. Piispa asui Wormsin hyvin varustetussa linnassa suojassa rauhattoman aikakauden melskeeltä opettaen Konradille jumalanpelkoa ja rakkautta jumalaan. Keskiajalla oli hyvin yleistä että aatelisten pojat ja tyttäretkin kasvatettiin ja koulutettiin kirkon helmassa ylläpidetyissä katedraalikouluissa tai piispankirkoissa. Konrad sai kuitenkin hyvin maallisen koulutuksen, johon kuului mm. metsästystä, aseharjoituksia, hallinnontuntemusta ja oikeudenkäyttöä.


title: Konrad II (Saksa)

text: Konrad avioitui vuonna 1016 tai 1017 Schwabenin Giselan kanssa, joka oli jo kahdesti jäänyt leskeksi. Naimakauppa oli Konradille hyvin onnistunut, sillä Gisela oli Schwabenin herttuakunnan perijätär ja hänellä oli hyvin perustellut oikeudet myös Burgundin kuningaskunnan kruunuun. Avioliittoa ei estänyt edes puolisoiden läheinen sukulaisuus, Gisela oli Konradin täti, jolla oli edellisistä avioliitoista jo kolme poikaa ja ainakin yksi tytär. Ensimmäisen avioliittovuoden aikana he saivat pojan Henrikin, joka nousi Konradin jälkeen Henrik III keisariksi.


title: Konrad II (Saksa)

text:
Henrik II kuoltua 13. kesäkuuta 1024 ei valtaistuimelle ollut perijää. Kuninkaan vaali pidettiin 4. syyskuuta 1024. Konrad sai vastaehdokkaakseen serkkunsa Konrad nuoremman, mutta kuninkaanvaalia hoitaneen Mainzin piispa Aribon annettua vaalin ensimmäisen äänen Konradille, vastaehdokas vetäytyi kisasta.
Konrad kruunattiin Saksan kuninkaaksi Mainzin tuomiokirkossa 8. syyskuuta 1024. Kruunauksen jälkeen Konrad II teki perinteisen kuninkaan kierroksen valtakuntaansa, jonka aikana aateliset vannoivat uskollisuutta uudelle kuninkaalle.


title: Konrad II (Saksa)

text:
Puolan herttua Bolesław I Rohkea oli keisari Henrik II kuoltua kruunattu kuninkaaksi, jolloin hänen vasallisuhteensa Saksan kuninkaaseen purkautui, samoin heidän solmimansa Bautzen rauha. Konrad II ei ryhtynyt mihinkään toimenpiteisiin Puolan suhteen, koska Boleslaw oli jo hyvin vanha ja hänen oma asemansa Saksassa ei ollut vielä vakiintunut. Konradin onneksi Puolan uusi kuningas kuoli seuraavana vuonna.
Italiassa syttyi kapina Henrik II kuolinviestin saavuttua. Paviassa tuhottiin keisarillinen palatsi. Kapinalliset olisivat halunneet italialaisen hallitsijan saksalaisen sijasta. Aquitanian herttua Wilhelm III kruunattiin Italian kuninkaaksi. Konrad II saapui vuonna 1026 Milanoon, jossa hänet kruunattiin Italian kuninkaaksi. Paavi Johannes XIX kruunasi hänet Roomassa 26. maaliskuuta 1027 keisariksi ja Giselan keisarinnaksi.


title: Konrad II (Saksa)

text:
Seuraavana vuonna Konrad II vihki poikansa Henrik III Aachenissa Saksan kuninkaaksi ja järjesti hänet avioliittoon Knuut Suuren tyttären Kunigunden (Gunhilda) kanssa. Knuut Suuri oli Tanskan, Ruotsin, Norjan ja Englannin kuningas.
Seuraavaksi Konrad II käänsi katseensa Puolaan, jota oli noussut hallitsemaan Mieszko II. Konorad II ryhtyi sotaan Puolaa vastaan, sai vangittua Mieszkon ja vaati häntä luopumaan kuninkaan tittelistä ja palaamaan Konradin vasalliksi.
Burgundin kuningas Rudolf III kuoli 2 helmikuuta 1032 ilman perillisiä. Hän oli luvannut maansa siirtyvän Pyhän saksalais-roomalaisen keisarin haltuun, mutta hänen veljenpoikansa kreivi Odo II yritti sotilaallisen operaation turvin saada Burgundia haltuunsa. Tällöin Konrad II hyökkäsi talvella 1033 Burgundiin, mutta ilman suurempaa menestystä. Tämä jälkeen Konrad II liittoutui Ranskan kuninkaan Henrik I kanssa. Seuraavana vuonna Konradin onnistui vallata Burgundi ja hänet kruunattiin Genevessä 1. elokuuta 1034 Burgundin kuninkaaksi.


title: Konrad II (Saksa)

text: Konrad kuoli 4. kesäkuuta 1039 Utrechtissa kihdin aiheuttamaan sairauskohtaukseen. Hänen sisälmyksensä haudattiin Utrechtiin, mutta ruumis kuljetettiin Speyerin tuomiokirkkoon haudattavaksi.


title: Konrad II (Saksa)

text: Konrad II pidetään poliittisesti eräänä merkittävimmistä keskiajan hallitsijoista. Hän oli henkilönä hyvin asiallinen ja avarakatseisena hallitsijana.


title: JoKero

text: JoKero on romanialaisen eurodance-yhtye Akcentin toinen single vuonna 2006 julkaistulta "French Kiss With Kylie" -albumilta. Kappale oli albumin suurin hitti ensimmäisen singlen, "Kylien" jälkeen.


title: JoKero

text: Akcent osallistui kappaleella Romanian euroviisukarsintoihin, joissa se voitti yleisöäänestyksen, mutta sijoittui silti toiseksi, ja loppukilpailuun lähti Mihai Trăistariu "Tornerò"-kappaleellaan.


title: JoKero

text: "JoKerosta" tehtiin myös musiikkivideo. Singlellä mukana oli alkuperäisen version lisäksi kaksi remix-versiota.


title: Madame Ngô Đình Nhu

text: Ngô Đình Nhu tai Madame Nhu (o.s Trần Lệ Xuân; 1924 Hanoi, Vietnam – 24. huhtikuuta 2011 Rooma, Italia) oli Etelä-Vietnamin presidentti Ngô Đình Diệmin veli Ngô Đình Nhun vaimo. Kun Diệm ei koskaan avioitunut Madame Nhu toimi käytännössä valtionpäämiehen aviopuolison tapaan ja hänellä oli suuri sananvalta Vietnamin hallinnossa. Nhu päätyi maanpakoon miehensä ja Diệmin saatua surmansa vallankaappauksessa 3. marraskuuta 1963. Nhu itse kuoli Roomassa vuonna 2011.


title: Madame Ngô Đình Nhu

text: Trần Lệ Xuân syntyi vuonna 1924 Hanoissa ja hänellä oli kaksi sisarusta. Hänen isänsä Trần Văn Chương oli opiskellut lakia Pariisissa ja palattuaan Vietnamiin hän avioitui keisarisuvun jäsenen kanssa. Perhe oli rikastunut toiminnallaan Ranskan siirtomaahallinnossa ja eli ylellisesti. Lệ Xuân opiskeli arvostetussa ranskankielisessä koulussa Lycée Albert Sarrautissa Hanoissa jättäen kuitenkin opintonsa lopulta kesken. Hän oppi puhumaan sujuvaa ranskaa, muttei koskaan kirjoittamaan äidinkielellään vietnamiksi.


title: Madame Ngô Đình Nhu

text: Vuonna 1943 Lệ Xuân meni naimisiin itseään 14 vuotta vanhemman Ngô Đình Nhun kanssa. Aviomies Nhu työskenteli kansalliskirjastossa, kunnes siirtomaahallinto erotti hänet virastaan hänen veljensä Ngô Đình Diệmin kansallismielisen toiminnan takia. Pari muutti Đà Lạtiin, jossa heille syntyi neljä lasta. Diệmin noustua Vietnamin tasavallan presidentiksi vuonna 1955 he muuttivat edelleen presidentinpalatsiin Saigoniin. Madame Nhu sai Diệmin hallinnossa useita eri virallisia ja epävirallisia virkoja. Diệm ei avioitunut koskaan ja Madame Nhu toimikin käytännössä valtionpäämiehen puolison tehtävissä. Hän sai nopeasti mainetta tunteettomasta ja välinpitämättömästä asenteestaan Vietnamin johtavan välittömän sisäpiirin ulkopuolisia kohtaan. Esimerkiksi Yhdysvaltojen lähettiläs kenraali J. Lawton Collins kehotti Diệmiä hankkiutumaan eroon Nhusta, joka halusi kuitenkin pitää perheensä lähellään. Lähinnä Collinsin antaman kehotuksen takia Nhu väitti usein sittemmin amerikkalaisten tukevan eri Diệmin kukistamiseen tähdänneitä tahoja.


title: Madame Ngô Đình Nhu

text: Nhu alkoi lopulta antaa omia säädöksiään, joihin lukeutui esimerkiksi abortin, ehkäisyn, prostituution, tanssin, ennustamisen ja nyrkkeilyn kiellot. Hän piti myös itseään feministinä luoden jopa puoliaseellisen naisten solidaarisuusliikkeen. Kun Etelä-Vietnamissa syttyi buddhalaisena kriisinä tunnettu buddhalaisten munkkien protestiliike, Nhu väitti heidän toteuttamiaan polttoitsemurhia amerikkalaisten yllyttämiksi ja viittasi niihin halventavasti grillaamisena. Yhdysvalloissa tällaiset kommentit olivat yksi tekijä, mikä käänsi amerikkalaisen yleisen mielipiteen Diệmin hallintoa vastaan. Kun Diệm kieltäytyi edelleen hankkiutumasta eroon Nhusta hän vaikutti myös marraskuussa 1963 häntä vastaan toteutetun vallankaappauksen syntyyn.


title: Madame Ngô Đình Nhu

text: Vallankaappaus toteutui 2. marraskuuta 1963. Diệm ja Nhun aviomies saivat surmansa. Nhu oli sen sijaan ollut ennen vallankaappausta propagandamatkalla Belgradissa, Roomassa, Pariisissa ja kaappauksen tapahtuessa Los Angelesissa Yhdysvalloissa. Kaappauksen jälkeen hän jäi maanpakoon Roomaan, jossa hän vietti loppu elämänsä. Nhu kuoli 24. huhtikuuta 2011.


title: John Corrigan Wells

text: John Corrigan "Jonathan" Wells on älykkään suunnittelun puolestapuhuja ja Discovery Instituten jäsen. Evoluutioteorian lisäksi hän kiistää myös teorian siitä, että HI-virus aikaansaa AIDSin. Sekä älykäs suunnittelu että AIDS-kiisto on luokiteltu näennäistieteiksi.


title: John Corrigan Wells

text: Lopetettuaan geologian opintonsa, Wells työskenteli taksikuskina, jonka jälkeen hän palveli Yhdysvaltain maavoimissa 1964–1966. Vietnamin sodan vastustajana hän kieltäytyi reserviläispalveluksesta ja tuomittiin 18 kuukaudeksi vankeuteen. Hän valmistui Sun Myung Moonin Unification Theological Seminarystä vuonna 1978. Hän sai kaksi tutkintoa, toisen teologiasta Yalen yliopistosta ja toisen molekyyli- ja solubiologiasta Kalifornian yliopistosta Berkeleyssä.


title: John Corrigan Wells

text: Wells on väittänyt olevansa kokeellisen biologian tutkija Berkeleyssä. Tämä oli kuitenkin palkaton titteli, jonka hänelle antoi Phillip E. Johnson. Pian valmistumisensa jälkeen Wells liittyi Discovery Instituteen.


title: John Corrigan Wells

text: Sun Myung Moonin Yhdistymiskirkko rahoitti Wellsiä saamaan tohtorintutkintonsa ja hän meni Kalifornian yliopistoon oppiakseen kuinka voittaa darwinistisen evoluutio. Wells koki valmistautuvansa taisteluun.


title: John Corrigan Wells

text: Wellsin lausunto on asettanut hänen objektiivisuutensa kyseenalaiseksi. Discovery Institute on puolustanut Wellsiä ja he sanovat, että darwinistit ainoastaan hyökkäävät Wellsin uskontoa vastaan.


title: John Corrigan Wells

text:
Wells ei ole julkaissut tutkimuksia, jotka olisivat läpäisseet vertaisarvioitujen lehtien tason. Vuonna 1985 Wells julkaisi kuitenkin tutkimuksen "Inertial force as a possible factor in mitosis"
Vuonna 1996 Wells kirjoitti kaksi tieteellistä tutkimusta


title: John Corrigan Wells

text: Wellsia on kritisoitu hänen matalan tuotantotahtinsa takia.


title: John Corrigan Wells

text: Vuonna 2000 Wells kirjoitti älykkäästä suunnittelusta kirjan nimeltä "Icons of Evolution", jossa Wells nosti esiin kymmenen esimerkkiä, joiden hän uskoi olevan kymmenen tunnetuinta argumenttia evoluution puolesta. Wells pyrki osoittamaan nämä kaikki virheellisiksi. Kirja on hylätty tiedeyhteisössä.


title: John Corrigan Wells

text:
Vuonna 2005 Wells julkisti tutkimuksen nimeltä "Do Centrioles Generate a Polar Ejection Force?"
Discovery Institute listasi tämän heidän vertaisarvioinnin läpäisseiden tutkimustensa luetteloon.


title: John Corrigan Wells

text:
Wellsin julkaisun oli kuitenkin toimittanut italialainen kreationisti Giuseppe Sermonti ja sitä kritisoitiin.
Tutkimuksessa oletettiin, että keskusjyväset on kokonaisvaltaisesti suunniteltu rakenteeltaan turbiiniksi, ja tutkimus eteni suoraan hypoteesista hypoteesin toimintamekanismin esittelyyn.


title: John Corrigan Wells

text: Vuonna 2005 Wells oli evoluutiota koskevassa oikeudenistunnossa Kansasissa. Täällä hän kertoi että hän oli varma siitä, että darwinismi on väärässä, koska se ei sopinut havaintoihin. Kun häneltä kysyttiin Maan iästä, hän vastasi uskovansa maan olevan luultavasti 4,5 miljardia vuotta vahnha, muttei olevansa asiasta täysin varma, sillä hän ei ollut syvemmin asiaan perehtynyt.


title: John Corrigan Wells

text:
Vuonna 2006 Wells julkisti kirjan "The Politically Incorrect Guide to Darwinism and Intelligent Design".
Kirjan teemana on, että on olemassa perustavanlaatuinen konflikti, joka ei ole uskonnollinen tai tieteellinen, eikä edes koske kristillisyyden suhdatta evoluutioon. Wells korosti sitä, että konflikti oli perinteisten kristittyjen ja darwinistien välillä.
Wellsin mukaan darwinismi erosi evoluutiosta, koska evoluutio väittää että lajit muuttuvat toisekseen alkulajeista ja darwinistit taas väittävät, että evoluutio selittää kaiken elämän monimuotoisuuden maassa.


title: John Corrigan Wells

text: Wells hyväksyi täysin se, että eläimet ja kasvit olivat kehittyneet toisistaan, mutta hänestä oli väärin, että ihminen olisi eläin.


title: Pioneerikomppanian määrävahvuus (talvisota)

text: Pioneerikomppanian määrävahvuus talvisodan aikana koostui mm. seuraavasta henkilöstöstä ja kalustosta:Pioneerikomppanian organisaatioon kuului:


title: Tervasaari (Helsinki)

text:
Tervasaari () on Helsingissä Kruununhaan edustalla
sijaitseva saari. Tervasaari on yhteydessä mantereeseen Tervasaarenkannas-nimisellä pitkällä pengertiellä. Penger yhtyy Pohjoisrantaan Helsingin kantakaupungin itälaidalla.


title: Tervasaari (Helsinki)

text: Saarella sijaitsee muun muassa aittaravintola, lasten leikkipaikka, koira-aitaus uimapaikkoineen, esiintymis- ja tapahtumatila sekä mattolaituri. Tervasaari peruskorjattiin toimivaksi puistoksi 1990-luvulla.


title: Tervasaari (Helsinki)

text: Tervasaari on saanut nimensä tervan vientiä harjoittaneiden kauppiaiden varastosta, joka sijaitsi saarella. 1640-luvun kartoissa Tervasaari esiintyi nimellä Tiäruholmen. Nimi Tervasaari vakiintui 1800-luvun loppupuolella.


title: Tervasaari (Helsinki)

text: Vuonna 1804 Tervasaari vuokrattiin lautavarastoksi lautakauppias Petter Heidenstrauchille. Vuonna 1805 Heidenstrauch rakensi saarelle terva-aitan. Aitta on saaren ainoa säilynyt rakennus. Aitat sijoitettiin Tervasaareen, jotta ne eivät aiheuttaisi palovaaraa.


title: Tervasaari (Helsinki)

text: Vuonna 1939 Tervasaarenkannas rakennettiin yhdistämään Tervasaarta ja Pohjoisrantaa. Kun pysyvä yhteys saareen oli saatu, kaupunki ryhtyi pitämään saarta varastonaan. Saaren ympärille rakennettiin korkea lauta-aita. Talvisin Tervasaareen tyhjennettiin lumikuormia.


title: Tervasaari (Helsinki)

text: Vuonna 1970 Tervasaari avattiin kokonaan kaupunkilaisille. Silloin saarella viimeisenä toiminut sementtivalimo siirtyi pois. Tervasaarta ryhdyttiin laajentamaan tuomalla sinne täytemaata. Viimeisen suuren kunnostustyön yhteydessä vuonna 1995 saarella sijainnut tekolampi täytettiin.


title: Tervasaari (Helsinki)

text: Tervan varastoinnin jälkeen saarta on käytetty monin tavoin. Vuonna 1967 saaren terva-aittaan avattiin ravintola Tervasaaren Aitta. Ravintolatoiminnasta ovat vastanneet muun muassa Oy Primula Ab, Leila Orpanan Pirkkis Ky ja ravintola Zinnkellerin omistaja Wolfgang Wiegand. Vuodesta 2007 lähtien ravintolatoiminnasta on vastannut A&S Ravintolat Ravintola Savun nimellä. 1990-luvun kunnostusten jälkeen Tervasaaresta on tullut Helsingin kaupungin puisto, jossa on muun muassa lasten leikkipaikka ja koirapuisto. Tervasaarenkannaksella toimii Helsingin Moottorivenekerhon venesatama. Tervasaarella on myös tapahtumalava, jolla on nouseva katsomo. Vuodesta 2005 on helsinkiläinen ammattiteatteri Teatteri Helsinki ylläpitänyt Tervasaaren amfiteatterissa kesäteatteritoimintaa.


title: John Wells

text: John Wells voi tarkoittaa ainakin seuraavia henkilöitä:


title: Tiedustelija

text: Tiedustelija on sotilas, joka on saanut erikoiskoulutuksen tiedusteluun. Tiedustelijoiden tehtävänä on tiedon kerääminen vihollisesta sekä tiedon toimittaminen sitä hyödyntäville tahoille. Tavallisesti tämän tehtävän suorittaminen edellyttää muun muassa taitoa pysyä piilossa viholliselta, tunnistaa kalustoa sekä viestivälinetaitoja. Tiedustelijalta vaaditaan lisäksi kovaa fyysistä kuntoa, koska tehtävään siirtymiset voivat olla useita kymmeniä kilometrejä.


title: Tiedustelija

text: Tiedustelijat käyttävät koulutushaaratunnuksenaan havua sissien tapaan. Tiedustelijoiden koulutus on fyysisesti vaativampaa tavalliseen jääkärikoulutukseen verrattuna. Tiedustelijat toimivat yleensä vihollisen selustassa tai vihollisen läheisyydessä, jolloin myös henkinen rasitus on kovilla.


title: Tiedustelija

text: Tiedustelijoita koulutetaan seuraavissa joukko-osastoissa:


title: Tiedustelija

text: Tiedustelijoita koulutetaan lisäksi mm. rajajääkärikomppanioissa.


title: Epic Records

text: Epic Records on yhdysvaltalainen levy-yhtiö ja Sony Music Entertainmentin tytäryhtiö.


title: Epic Records

text: Columbia Records perusti Epicin alun perin vuonna 1953. Yhtiön toimialana olivat jazz-musiikki ja klassinen musiikki. Kymmenen vuotta myöhemmin yhtiö laajentui rock-, R&B- ja country-musiikkiin ja saavutti ensimmäiset kultalevynsä nousten merkittävään asemaan. 1988 Sony osti Columbia Recordsin ja liitti Epicin itseensä.Epicille levyttäneitä artisteja:


title: 23. pioneerikomppania (talvisota)

text: 23. pioneerikomppania (23. PionK) oli talvisodan pioneerikomppania. Se perustettiin 9.-11.10.1939 Savonlinnassa, vaikka yksikön reserviläiset koottiin pääosin Heinävedeltä ja Varkaudesta.


title: 23. pioneerikomppania (talvisota)

text: 23. PionK pyrittiin varustamaan määrävahvuuksien mukaisesti, mutta puolustusvoimien kalustopulasta johtuen määrävahvuuksia ei saavutettu.


title: 23. pioneerikomppania (talvisota)

text: 23. PionK:n päällikkönä toimi jääkärikapteeni Julius Saaristo


title: 23. pioneerikomppania (talvisota)

text: 23. PionK keskitettiin Leppäsilta-Loimola alueelle 13.-16.10.1939 osana 12. divisioonaa


title: Guy Kawasaki

text: Guy Kawasaki (s. 1954) on yhdysvaltalainen riskisijoittaja. Hän työskenteli Apple Computerilla vuodesta 1984 alkaen, markkinoiden menestyksekkäästi Macintosh 128K -tietokonetta. 90-luvulla Kawasaki jätti Applen ja siirtyi ACIUS-yhtiön toimitusjohtajaksi. Myöhemmin hän perusti Fog City Software -yhtiön. Nykyään Kawasaki toimii kalifornialaisen Garage Technology Ventures -sijoitusyrityksen toimitusjohtajana.


title: Guy Kawasaki

text: Kawasaki on tunnettu tietotekniikkatuotteiden markkinoinnin kehittäjänä, joka teki tunnetuksi evankeliointi-tyyppisen markkinointimenetelmän. Hän on kirjoittanut tietotekniikan markkinoinnista useita kirjoja.


title: Guy Kawasaki

text: Honolulussa syntynyt Kawasaki on suorittanut psykologian kandidaatin tutkinnon Stanfordin yliopistossa ja kauppatieteiden maisterin tutkinnon Kalifornian yliopistossa.


title: Guy Kawasaki

text: Kawasaki on kirjoittanut muun muassa seuraavat kirjat:


title: Juho Tolppola

text: Juho Tolppola (s. 5. lokakuuta 1981 Vantaa) on suomalainen ammattilaisnyrkkeilijä.


title: Juho Tolppola

text: Amatöörinä Tolppola otteli 175 ottelua, joista saavutti 135 voittoa. Vuonna 2000 hän saavutti EM-pronssia. Suomenmestaruuden hän voitti vuosina 1998 ja 2000 ja 2001. Hän on saavuttanut voitot myös Tammer- ja GeeBee-turnauksista.


title: Juho Tolppola

text: Ammattilaisena Tolppola on otellut vuodesta 2001 lähtien. Lokakuussa 2006 hän nousi EBU:n rankingissa kymmenen parhaan joukkoon voitettuaan keskiafrikkalaisen Gabriel Mapoukan tuomariäänin 3–0. Tolppola otteli 30. tammikuuta 2007 Hartwall Arenassa Euroopan Unionin mestaruudesta hallitsevan mestarin Michele Di Roccon kanssa mutta hävisi 12-eräisen ottelun pisteillä. Maaliskuun puolivälissä Tolppola sairastui sydänlihastulehdukseen, minkä vuoksi hänen maaliskuulle suunniteltu ottelunsa Kemissä peruttiin. Hän palasi kehään 18. toukokuuta Helsingin urheilutalolla ja voitti pistein hänelle aiemminkin hävinneen latvialaisen Arturs Jashkulsin.


title: Juho Tolppola

text: Tammikuussa 2008 Tolppola hävisi Englannissa ottelun Euroopan mestaruudesta brittiläistä Colin Lynesiä vastaan. Tolppola pääsi otteluun kakkoshaastajan loukkaannuttua. Huhtikuussa 2008 hän voitti argentiinalaisen Walter Sergio Gomezin tuomariäänin täysien erien jälkeen.


title: Juho Tolppola

text: Joulukuussa 2008 Tolppola pääsi euroopanmestaruusotteluun italialaista Gianluca Brancoa vastaan. Ottelu keskeytettiin 9. erässä Tolppolan silmäkulmassa olleen turvotuksen vuoksi. Suomalainen P3-nyrkkeilytalli jätti keskeytyksestä protestin, joka jäi tuloksettomaksi. Seuraavassa ottelussaan 14. helmikuuta 2009 Tolppola kohtasi puolalaisen Maurycy Gojkon. Tolppola voitti vasenkätisen Gojkon kaikin tuomariäänin.


title: Juho Tolppola

text: Seuraavan kerran Tolppolan piti nousta kehään 18. huhtikuuta 2009 mutta kamppailu peruttiin Tolppolan sairastelun vuoksi.


title: Juho Tolppola

text: 30. toukokuuta 2009 Helsingissä käydyssä otteluillassa Tolppola kohtasi Giuseppe Laurin toisen kerran urallaan. Kamppailun panoksena oli EBU-liiton vyö. Tolppola diskattiin 9. erässä. Diskauksen jälkeen Tolppolan isä Jack hyökkäsi tuomarin kimppuun ja löi tätä.


title: Juho Tolppola

text: Juho Tolppola kukisti paluuottelussaan viiden vuoden ottelutauon jälkeen toukokuussa 2014 Ruotsin Suro Ismailovin kaikin tuomariäänin.


title: Juho Tolppola

text: Syyskuussa 2014 Helsingin Hartwall Arenassa käydyssä ottelussa Tolppola voitti italialaisen Emanuele de Prophetisin kahdeksaneräisessä ottelussa yksimielisin tuomaripistein.


title: Juho Tolppola

text: Huhtikuussa 2015 Tolppola otteli unkarilaista Szabolcs Szaboa vastaan Helsingin Hartwall Arenassa kuusieräisen ottelun, jonka voitti kaikin tuomariäänin.


title: Juho Tolppola

text: Tolppola kävi Matias Laitista vastaan Alahärmässä 23. toukokuuta 2015 välisarjan kymmeneräisen SM-ottelun, joka päättyi Tolppolan selkeään pistevoittoon. Tolppola antoi kuitenkin ottelun jälkeen nesteenpoistolääke hydroklooritiatsidia sisältävän positiivisen dopingnäytteen. Dopingkäry tarkoitti sitä, että ottelun tulos mitätöitiin ja Tolppola menetti tittelinsä. Lisäksi Tolppolalle määrättiin kahden vuoden kilpailukielto.


title: Juho Tolppola

text: Tolppolan on määrä palata kehään Vantaan Energia -areenalla 13. toukokuuta 2017 käytävässä ottelussa Unkarin Gyorgy Mizseita vastaan. Kyseessä on samalla Tolppolan uran 25-vuotisjuhlaottelu.


title: Sweet Home Chicago

text: ”Sweet Home Chicago” on musiikkikappale, joka on noussut blues-standardin asemaan. Laulu noudattaa perinteistä blueskaavaa, ja sen uskotaan olevan Robert Johnsonin kirjoittama. Hän on myös levyttänyt kappaleen tunnetuimman ja varhaisimman levytyksen vuodelta 1936.


title: Sweet Home Chicago

text: Johnson ei itse ollut tiettävästi koskaan käynyt Chicagossa. Kappaleen sanoituksissa ”Chicagon” on nähty symbolisoivan jotakin ideaalista kaupunkia todellisen Chicagon sijasta. Kappaleessa Chicagon sanotaan sijaitsevan Kaliforniassa (”back to the land of California to the sweet home Chicago”). Tässä Johnson on joko tehnyt käsittämättömän maantieteellisen virheen tai sitten myös laulun ”Kalifornia” on tarkoitettu vain symbolisoimaan jonkinlaista ideaalista seutua vastakohtana Mississippin suistoalueelle, jossa Johnson asui.


title: Sweet Home Chicago

text: Kappaleen sanoituksia on usein muuteltu cover-versioissa. Erityisesti viittaus Kaliforniaan on usein muutettu. Esimerkiksi pianisti Roosevelt Sykesin versiossa ”Kalifornia” on korvattu ilmaisulla ”same old place” (”sama vanha paikka”).


title: Sweet Home Chicago

text: Kappaleen todellisesta kirjoittajasta on kiistelty jonkin verran. 1930-luvun Mississippin bluesmusiikki perustui usein materiaalin lainaamiseen jostain aikaisemmasta lähteestä. Aikaisemmin nauhoitetuista blues-kappaleista ainakin Scrapper Blackwellin vuonna 1928 levytetty kappale, ”Kokomo Blues”, muistuttaa ”Sweet Home Chicagoa”. Samoin jotkut Kokomo Arnoldin kappaleet ovat hyvin saman tyyppisiä.


title: Sweet Home Chicago

text: Kappaleen tekijänoikeudet omistaa liikemies Stephen LaVere, joka vuonna 1973 sai Johnsonin sisarpuolen, Carrie Thompsonin, allekirjoittamaan sopimuksen, jossa rojaltit jaetaan kahtia LaVeren ja Thompsonin itsensä kesken.


title: Sweet Home Chicago

text: Kappaleen cover-versioita on valtaisa määrä. Esimerkiksi Buddy Guy, Magic Sam, Freddie King ja Foghat ovat tehneet kappaleesta coverin. Vuoden 1980 elokuvassa "The Blues Brothers" on kappaleesta jonkinlainen versio (jonka Blues Brothers ilmoittavat elokuvassa omistavansa Magic Samille). Laulun tekijänoikeudet omistava LaVere on sanonut, että kappaleen status blues-yleisön keskuudessa vastaa jazz-standardin ”When the Saints Go Marching In” asemaa.


title: Terra Cognita

text: Terra Cognita on suomalainen luonnontieteisiin ja tekniikkaan erikoistunut kirjankustantamo. Kustantamon perustaja on Kimmo Pietiläinen. Kimmo Pietiläisen lisäksi kustantaja työllistää kustannustoimittaja Ulla Karhusen. Lisäksi kääntäjä Juha Pietiläinen osallistuu markkinointiin.


title: Terra Cognita

text: Luonnontieteellisten teosten lisäksi kustantamo on julkaissut myös esimerkiksi psykologiaa käsitteleviä teoksia ja kaunokirjallisuutta. Julkaisut ovat olleet pääasiassa käännöksiä.


title: Terra Cognita

text: Kustantaja ilmoittaa tavoitteekseen luoda suomalainen tietokirjojen sarja, joka kattaa olennaiset luonnontieteen ja tekniikan alat ja seuraa niiden kehitystä aktiivisesti.


title: Job Definition Format

text: Job Definition Format (JDF) on XML kieleen pohjautuva, graafisen teollisuuden käyttöön kehitetty elektroninen työmääräinstandardi. JDF:n avulla voidaan automatisoida suurin osa graafisen teollisuuden vielä manuaalisista prosesseista. Se mahdollistaa reaaliaikaisen työnkulun seurannan, paperittomat työmääräimet ja automaattisen tiedonsiirron koneiden, tietojärjestelmien ja suunnittelutyökalujen välillä.


title: Job Definition Format

text: JDF:n tarjoamia hyötyjä ovat painokoneiden ja jälkikäsittelylaitteiden lyhyemmät kuntoonlaittoajat, painotyön laadun paraneminen ja niiden parempi hallittavuus sekä eri valmistajien laitteiden ja ohjelmistojen parempi yhteensopivuus.


title: CBS-klassikot

text: CBS-klassikot on Anita Hirvosen kokoelma-albumi, joka julkaistiin vuonna 1989.


title: Barnet

text: Barnet on yksi Lontoon 32:sta hallintoalueesta, ja sijaitsee kaupunkialueen pohjoislaidalla. Vuonna 2005 siellä arvioitiin olevat 329 700 asukasta. Alueen väestöstä 15,5 prosenttia on juutalaisia tehden siitä suurimman juutalaisyhteisön koko maassa.


title: Barnet

text: Barnetiin pääsee Lontoon metron "Northern line"n (tunnusväri musta) kumpaakin haaraa pitkin.


title: Barnet

text: Barnetissä on Ilmavoimien museo Hendonin vanhalla lentokentällä.


title: Bexley

text: Bexley on yksi Lontoon 33:sta hallintoalueesta. Vuonna 2011 siellä arvioitiin olevan 232 000 asukasta. Sen pinta-ala on 6400 neliökilometriä. Siellä on yli 200 puistoa, joten se on Lontoon vihreimpiä hallintoalueita. Bexley sijaitsee kaupunkialueen itärajalla. Vaikka se on Lontoon lähiötä, Bexleyyn kuuluu myös paljon rakentamatonta maata, jopa nummea, varsinkin Thamesin rannoilla.


title: Bexley

text: Bexleyyn pääsee paikallisjunalla.


title: Drew Fuller

text: Drew Fuller (s. 19. toukokuuta 1980 Los Angeles, Kalifornia) on yhdysvaltalainen näyttelijä. Hän on esiintynyt muun muassa Siskoni on noita -televisiosarjassa, jossa hänet nähtiin Christopher Perry Halliwellin roolissa, lumottujen valontuojana. Fullerilla on tummanruskeat hiukset ja vihreät silmät, pituutta on 185 cm. Hän työskenteli ennen mallina, mutta ymmärsi, että näytteleminen on sitä mitä hän tahtoi todella tehdä. Fullerilla on pikkusisko Hilary ja hän asuu tällä hetkellä Los Angelesissa. Hän omistaa myös linnun Pink (nimetty Pink Floydin mukaan) ja kissan The Chad. Fuller rakastaa sushia, harrastaa monenlaista urheilua ja pelkää lentämistä.


title: Bromley

text: Bromley on yksi Lontoon 33:stä hallintoalueesta. Vuonna 2011 siellä oli noin 309 000 asukasta. Se sijaitsee kaupunkialueen kaakkoisnurkassa. Bromley on Lontoon kaupunkipiireistä pinta-alaltaan suurin ja siihen sisältyy paljon viheralueita. Asutus keskittyy sen pohjois- ja länsireunoille. Bromleyyn on nykyisin Tramlink- ja paikallisjunayhteydet, tulevaisuudessa sinne pääsee myös Bakerloo Linen jatko-osaa pitkin.


title: Bromley

text: Valioliigatasoinen jalkapalloseura Crystal Palace FC pelaa kotiottelunsa alueen länsiosan Selhurst Parkilla.


title: Croydon

text: Croydon on yksi Lontoon 32:sta hallintoalueesta. Vuoden 2011 väestönlaskennassa siellä oli 363 400 asukasta, enemmän kuin missään muussa Lontoon boroughissa. Croydon sijaitsee kaupunkialueen eteläreunalla. Siellä on paljon kaupan alan työpaikkoja ja toimistoja.


title: Croydon

text: Croydoniin pääsee paikallisjunilla, busseilla ja raitiovaunulla. Etelä-Lontoon pikaraitiotiejärjestelmän Tramlinkin keskuspaikka on Croydonissa. London Overgroundin "East London Line" on kulkenut West Croydonin aseman kautta vuodesta 2010 alkaen.


title: Ealing

text: Ealing on yksi Lontoon 33:sta kaupunkipiiristä. Se sijaitsee kaupungin länsiosassa. Ealingiin pääsee Lontoon metron Piccadilly Linen (tunnusväri tummansininen), Central London Linen (tunnusväri punainen) ja District Linen (tunnusväri tummanvihreä) linjoilla.


title: Ealing

text: Ealing on tunnettu Ealing Studios -elokuvastudioistaan. Niiden elokuvatuotanto oli vilkkaimmillaan vuosina 1929–1955. Vuonna 1955 BBC hankki studiot omistukseensa, ja Ealingin kadut esiintyivätkin taustalla useissa televisio-ohjelmissa, muun muassa "Monty Pythonin Lentävässä Sirkuksessa". Studioilla on kuvattu myös useita menestyselokuvia.


title: Japanin Grand Prix 2006

text: Japanin Grand Prix 2006 (virallisesti 2006 Formula 1 Fuji Television Japanese Grand Prix) oli Formula 1 -kauden 17. osakilpailu, joka ajettiin 6.–8. lokakuuta 2006 Suzukan moottoriradalla Japanissa. Kilpailun voitti Renault'n Fernando Alonso.


title: Japanin Grand Prix 2006

text: Kilpailu osoittautui maailmanmestaruustaistelun kannalta ratkaisevaksi, kun Renault-tallin Fernando Alonso karkasi voittonsa ansiosta 10 pisteen päähän ainoasta kilpailijastaan, moottoriongelmiin keskeyttäneestä Ferrarin Michael Schumacherista. Kun enää yksi osakilpailu oli ajamatta, olisi tähän kauteen uransa lopettavan Schumacherin voitettava, ja Alonson jäätävä ilman pisteitä viimeisessä, Brasilian osakilpailussa, jotta saksalainen voisi viedä mestaruuden itselleen vielä kahdeksannen kerran. Todennäköisyys oli kuitenkin Alonson puolella, sillä hallitseva maailmanmestari oli saavuttanut pisteitä kahta lukuun ottamatta jokaisesta kilpailusta menneellä kaudella. Palkintokorokkeen täydensivät kakkoskuljettajat, Ferrarin Felipe Massa, ja Renault'n Giancarlo Fisichella. Tämä tulos merkitsi myös suurta muutosta valmistajien MM-sarjassa, kun Renault kasvatti piste-eron Ferrariin yhdeksään pisteeseen.


title: Japanin Grand Prix 2006

text: Perjantain vapaat harjoitukset ajettiin märällä radalla, ja vesisadetta povattiin myös lauantaille ja sunnuntaille. Oli tiedossa, että Ferrarin käyttämät Bridgestonen sadekelinrenkaat toimivat paljon Renault'n käyttämiä Michelinejä huonommin, ja Alonsolle ennustettiinkin helppoa pistevoittoa Schumacherista. Sää oli kuitenkin suosiollinen japanilaiselle Bridgestonelle, ja sekä aika-ajo että kilpailu päästiin ajamaan aurinkoisessa kelissä.


title: Japanin Grand Prix 2006

text: Ensimmäistä kertaa Japanin maaperällä kilpaillut japanilaistalli Super Aguri lähti viikonloppuun suurin odotuksin, olivathan tallin johdon lisäksi myös kuljettajat, moottori ja rengasvalmistaja japanilaisia, mutta menestys jäi vähäiseksi. Vasta kuudetta aika-ajoaan F-ykkösissä ajava Sakon Yamamoto teki ajovirheen heti ensimmäisellä nopealla kierroksellaan ja sammutti autonsa moottorin, eikä näin saanut aika-ajosta lainkaan aikamerkintää. Aika-ajoa hallitsivat Ferrarit, Massan ajaessa paalupaikalle ja Schumacherin ollessa toinen. Päivä oli hyvä Bridgestonelle, sillä toisen rivin täyttivät sen renkaita käyttävät Toyota-kuljettajat Ralf Schumacher ja Jarno Trulli. Kolmanteen riviin ajoivat Michelinejä käyttävät Renaultit, ja neljänteen samalla rengasmerkillä Hondan Jenson Button ja Rubens Barrichello.


title: Japanin Grand Prix 2006

text: Kilpailun lähtö oli kärjen osalta tasainen, ja yleensä hyvin viivalta lähtevä Alonso onnistuu vain vaivoin kiilaamaan itsensä Toyota-kaksikon väliin. Toinen Renault-kuljettaja Fisichella taas joutui luovuttamaan paikkansa Buttonille, ja BMW Sauberin Heidfeld nousi Barrichellon ohi viimeiselle pistesijalle. Taempana Williamsin Nico Rosberg sai kymmenennestä ruudusta huonon lähdön, ja kun ohi tulivat McLarenin Kimi Räikkönen ja BMW Sauberin Robert Kubica. Ensimmäisen kierroksen täyttyessä järjestys oli: Massa, Michael Schumacher, Ralf Schumacher, Alonso, Trulli, Button, Fisichella ja Heidfeld. Rosberg esitti hienon ohituksen Kubicasta pääsuoran päässä, mutta Kubica otti paikkansa takaisin. Barrichello taas yritti ohitusta Heidfeldista takasuoraa edeltävässä ”lusikkamutkassa”, mutta brasilialaisen epäonneksi Heidfeld ei antanut periksi, ja pienen kosketuksen seurauksena Hondan etusiipi vaurioitui, ja hän joutui tulemaan varikolle vaihtamaan sen. Kärkipaikka vaihtui heti kolmannen kierroksen alussa, kun Schumacher tuli helpon näköisesti ohi Massasta. Ohitus oli odotettavissa, sillä maailmanmestaruuskamppailusta ulkona oleva Massa oli jo aiemmin kertonut olevansa valmis auttamaan tallikaveriaan kilpailussa. Häntäpäässä Super Agurit aloittivat kotikilpailunsa heikosti, ja ainoastaan varikolla käynyt Barrichello oli jäänyt japanilaiskaksikon taakse. Yllättäjäksi voitiin laskea Spyker Midlandin Christijan Albers, joka pysyi hyvin Red Bull Racing- ja Toro Rosso-autojen vauhdissa. Katsojien viihtyvyydestä taas vastasi Toro Rosson Vitantonio Liuzzi, joka pyörähti pääsuoralla 360 astetta ja jatkoi matkaansa, vaikkakin neljä autoa pääsi hänet ohittamaan.


title: Japanin Grand Prix 2006

text: Kärjessä Renaultit pitivät koko joukon parasta vauhtia yllä. Fisichella ohitti neljännellä kierroksella Buttonin, ja alkoi nopeasti kaventaa eroa edellä ajaneeseen Trulliin. Kierroksella 12 Trulli tuli ensimmäisenä kuljettajana tekemään varikkopysähdyksensä, samalla kun Alonso ohitti Ralf Schumacherin pääsuoran päässä, ja alkoi heti kuroa umpeen eroa Massaan. Heti seuraavalla kierroksella sekä Massa että Ralf tulivat varikolle. Massan oikea takarengas oli puhjennut, joten hän joutui tekemään ensimmäinen pysähdyksensä paljon suunniteltua aiemmin. Varikolta ulos tullessaan hän kaiken lisäksi jäi jumiin huomattavasti hitaamman Heidfeldin taakse. Epäonnensa myötä brasilialainen menetti kakkossijansa Alonsolle. Ralfinkaan ensimmäinen pysähdys ei ollut onnistunut, sillä Trullin onnistui ohittaa hänet sen aikana. Viimeisenä kärkijoukosta pysähdyksensä teki Räikkönen, joka onnistui nousemaan Heidfeldin ohi pisteille. Kierroksella 20 hyvin kilpailun aloittaneen Albersin oikea takaripustus petti näyttävästi radan viimeisellä sektorilla, juuri ennen pääsuoraa edeltävää hidasta shikaania, ja auton osia levisi suurelle alueelle ympäri rataa. Erityisen vaaratilanteen oli aiheuttaa takarengas, joka auton runkoon kiinnitetystä turvavaijerista huolimatta lähti irti, ja jatkoi matkaansa kovaa vauhtia jopa pari sata metriä, kunnes pysähtyi turvallisesti rengasvalliin. Kilpailun kärjessä ajaneen Michael Schumacherin onneksi turva-autoa ei tarvittu. Hänen eronsa Alonsoon oli turvallinen 5 sekuntia.


title: Japanin Grand Prix 2006

text: Muutkin erot kärjessä olivat niin suuria, ettei varikkopysähdysten välissä nähty kilpailua sijoituksista. Taempana Barrichello paranteli sijoitustaan ohittamalla molemmat Toro Rossot, joista Scott Speed auttoi brasilialaista pyörähtämällä nopeassa Degner-kurvassa, mutta pistesijojen kannalta oleellisia muutoksia saatiin odottaa aina kierrokselle 29, kun jälleen Trulli oli se, joka aloitti varikkoruljanssin. Toyotan varikkotaktiikka ei taaskaan toiminut, ja omien pysähdystensä jälkeen sekä Button että Räikkönen olivat nousseet kaksikon edelle. Varikkopysähdykset eivät muuten vaikuttaneet kärjen järjestykseen, mutta häntäpäässä Super Agurin Takuma Satō onnistui pysähdysten aikana nousemaan Speedin ja Spyker Midlandin Tiago Monteiron ohi viidenneksitoista. Lähes koko kilpailun ajan viimeisenä ajaneen Yamamoton kilpailu meni pilalle lopullisesti, kun varikkotiimi ei saanut ensimmäisellä yrittämällä tankattua tämän autoa, ja hän joutui tekemään toisen pysähdyksen heti seuraavalla kierroksella. Kierroksella 36 kärkikahdeksikosta Trulli, Ralf, Fisichella, Massa ja Alonso olivat tehneet toisen ja viimeisen pysähdyksensä, kun kärjessä ajanut Michael Schumacher tuli varikolle 28 sekunnin eron turvin. Saksalainen poistui varikolta, kun Alonso vasta käänsi autonsa pääsuoralle; ajamalla Alonso ei enää olisi voinut Schumacheria ohittaa. Koskaan ei kuitenkaan pidä nuolaista ennen kuin tipahtaa, ja seitsenkertainen maailmanmestari sai kokea sen karvaimmalla mahdollisella tavalla. Schumacherin moottori räjähti varikolta paluun jälkeen radan ensimmäisellä sektorilla, ja Alonso sai voiton ja lähes varman kiinnityksen mestaruuteen lahjana.


title: Japanin Grand Prix 2006

text: Viimeisten varikkopysähdysten jälkeen ei muutoksia kärjen osalta tapahtunut. 12. ollut Williams-tallin Mark Webber ajautui ulos radalta pääsuoralle kääntäessään ja osui rajun näköisesti rengasvalliin, mutta säilyi itse vahingoittumattomana. Myös Scott Speed joutui jättämään kisan kesken; yhdysvaltalaisen Toro Rossosta hajosi ohjaustehostin. Erot kärkikuljettajien välillä olivat viimeisten kierrosten aikana 10 sekunnin luokkaa, joten edes ohitusyrityksiä ei nähty. Sijoilla 6 ja 7 ajaneet Toyotat, järjestyksessä Trulli, Schumacher, sekä 8. ja 9. ajaneet BMW Sauberit, (Heidfeld 8, Kubica 9) olivat ainoat taisteluparit kisan lopussa, mutta ohituksia ei kuitenkaan tehty. Yamamoto kruunasi päivänsä pyörähtämällä lusikkamutkassa. Hän edelleen viimeinen, joten se ei vaikuta järjestykseen. Päivä oli loistava Renault-tallille, mutta myös Super Aguri osasi arvostaa tulostaan. Uransa ensimmäiset MM pisteet F-ykkösissä muutama vuosi sitten juuri Suzukassa ottanut Satō juhli maaliintuloaan kuin voittoa Agurin varikkohenkilökunnan kanssa.


title: Japanin Grand Prix 2006

text:
Aika-ajot ajettiin lauantaina 7. lokakuuta klo 14 paikallista aikaa.
Kilpailu ajettiin sunnuntaina 8. lokakuuta alkaen klo 14 paikallista aikaa, klo 8 Suomen aikaa.


title: Eastleigh

text: Eastleigh on kaupunki Etelä-Englannissa, Hampshiren kreivikunnassa, Southamptonin ja Winchesterin välillä. Vuonna 2011 kaupungissa arvioitiin olevan noin 125 900 asukasta. Kaupunki kasvoi rautatievarikon ympärille. Sen tunnetuin tuote on kuitenkin Spitfire-lentokone. Benny Hill asui Eastleighissä ja hänen mukaansa on nimetty kuja.


Santuario de Nuestra Señora de Los Remedios on katolinen kirkko Cholulassa Meksikossa. Sen rakensivat espanjalaiset Cholulan pyramidin, joka on maailman suurin monumentti, päälle vuonna 1594. Kirkko on merkittävä katolinen pyhiinvaelluskohde.


title: Santuario de Nuestra Señora de Los Remedios

text: Kirkko on kärsinyt maanjäristyksistä.


title: Fareham

text: Fareham on kaupunki Etelä-Englannissa, Hampshiren kreivikunnassa, Southamptonin ja Portsmouthin välillä. Vuonna 2011 Farehamin kunnassa arvioitiin olevan noin 111 900 asukasta. Kaupungin työttömyys- ja rikollisuusluvut olivat alle maan keskitason, asuntojen hinnat taas kalliimpia. Fareham on perinteistä punasavialuetta, jossa on tehty tiiliä. Esimerkiksi Royal Albert Hall Lontoossa on tehty Farehamin punaisesta tiilestä. Farehamissa on laivastotukikohta.


title: James Root

text: James "Jim" Root (s. 2. lokakuuta 1971) tunnetaan parhaiten alternative metal -yhtye Slipknotin kitaristina.